Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη σύναψη διμερών συμφωνιών για την καθιέρωση μιας διαδικασίας πληροφόρησης στον τομέα των τεχνικών κανόνων και των κανόνων για τις υπηρεσίες της κοινωνίας της πληροφορίας μεταξύ της Ευρωπαϊκής Κοινότητας και της Δημοκρατίας της Εσθονίας της Ευρωπαϊκής Κοινότητας και της Δημοκρατίας της Λετονίας, της Ευρωπαϊκής Κοινότητας και της Δημοκρατίας της Λιθουανίας, της Ευρωπαϊκής Κοινότητας και της Δημοκρατίας της Μάλτας, της Ευρωπαϊκής Κοινότητας και της Δημοκρατίας της Πολωνίας, της Ευρωπαϊκής Κοινότητας και της Δημοκρατίας της Σλοβακίας, της Ευρωπαϊκής Κοινότητας και της Δημοκρατίας της Σλοβενίας, της Ευρωπαϊκής Κοινότητας και της Δημοκρατίας της Τσεχίας.

(υποβληθείσα από την Επιτροπή)

ΑΙΤΙΟΛΟΓΙΚΗ ΕΚΘΕΣΗ

1. Αιτιολογική έκθεση

Με βάση τις οδηγίες διαπραγμάτευσης που εξέδωσε το Συμβούλιο στις 21.10.2002, η Επιτροπή διαπραγματεύτηκε διμερείς συμφωνίες για την καθιέρωση μιας διαδικασίας πληροφόρησης στον τομέα των τεχνικών κανόνων και των κανόνων για τις υπηρεσίες της κοινωνίας της πληροφορίας μεταξύ της Ευρωπαϊκής Κοινότητας και οκτώ υποψήφιων χωρών: της Δημοκρατίας της Εσθονίας, της Δημοκρατίας της Λετονίας, της Δημοκρατίας της Λιθουανίας, της Δημοκρατίας της Μάλτας, της Δημοκρατίας της Πολωνίας, της Δημοκρατίας της Σλοβακίας και της Δημοκρατίας της Σλοβενίας, της Δημοκρατίας της Τσεχίας.

Το κείμενο των συμφωνιών και των παραρτημάτων τους επισυνάπτεται στην παρούσα ανακοίνωση. Στη συνέχεια ακολουθεί αξιολόγηση των συμφωνιών υπό το φως των οδηγιών διαπραγμάτευσης που ενέκρινε το Συμβούλιο, και προτείνεται στο Συμβούλιο να εγκρίνει την υπογραφή των εν λόγω συμφωνιών και τη σύναψή τους εξ ονόματος της Κοινότητας.

1.1. Αξιολόγηση των συμφωνιών

Οι συμφωνίες προβλέπουν τη συμμετοχή των προαναφερόμενων υποψήφιων χωρών στη διαδικασία κοινοποίησης, η οποία θεσπίστηκε σε επίπεδο της Κοινότητας από την οδηγία 83/189/ΕΟΚ (που τροποποιήθηκε επανειλημμένως, εν συνεχεία κωδικοποιήθηκε από την οδηγία 98/34/ΕΚ, και μεταγενέστερα τροποποιήθηκε από την οδηγία 98/48/ΕΚ) [1].

[1] Οδηγία 98/34/ΕΚ του Ευρωπαϊκού Κοινοβουλίου και του Συμβουλίου της 22ας Ιουνίου 1998 για την καθιέρωση μιας διαδικασίας πληροφόρησης στον τομέα των τεχνικών προτύπων και κανονισμών, ΕΕ L 204 της 21.7.1998. Το πεδίο εφαρμογής της εν λόγω οδηγίας επεκτάθηκε στις υπηρεσίες της κοινωνίας της πληροφορίας με την οδηγία 98/48/ΕΚ του Ευρωπαϊκού Κοινοβουλίου και του Συμβουλίου της 20ής Ιουλίου 1998 για την τροποποίηση της οδηγίας 98/34/ΕΚ για την καθιέρωση μιας διαδικασίας πληροφόρησης στον τομέα των τεχνικών προτύπων και προδιαγραφών, ΕΕ L 217 της 5.8.1998. Νέος τίτλος: οδηγία του Ευρωπαϊκού Κοινοβουλίου και του Συμβουλίου για την καθιέρωση μιας διαδικασίας πληροφόρησης στον τομέα των τεχνικών προτύπων και κανονισμών και των κανόνων για τις υπηρεσίες της κοινωνίας της πληροφορίας.

Κάθε διμερής συμφωνία περιέχει ακριβώς τα ίδια άρθρα. Η μόνη διαφορά έγκειται στις αιτιολογικές σκέψεις, δεδομένου ότι ορισμένες υποψήφιες χώρες έχουν ήδη συνάψει συμφωνίες PECA. Στην περίπτωση αυτή, γίνεται αναφορά σε αυτές τις συμφωνίες PECA. Όσον αφορά τη Δημοκρατία της Μάλτας στις αιτιολογικές σκέψεις γίνεται αναφορά στη συμφωνία σύνδεσης μεταξύ της Ευρωπαϊκής Κοινότητας και της Δημοκρατίας της Μάλτας και όχι στη συμφωνία Ευρώπη, δεδομένου ότι η Δημοκρατία της Μάλτας δεν έχει συνάψει συμφωνία Ευρώπη με τις Ευρωπαϊκές Κοινότητες.

Σύμφωνα με την εντολή διαπραγμάτευσης, το πεδίο εφαρμογής των συμφωνιών είναι ακριβώς το ίδιο με εκείνο που προβλέπεται στην οδηγία 98/34/ΕΚ, όπως τροποποιήθηκε από την οδηγία 98/48/ΕΚ. Επιπλέον, ο ορισμός των τεχνικών κανόνων και των κανόνων για τις υπηρεσίες της κοινωνίας της πληροφορίας είναι πανομοιότυπος με τους ορισμούς που περιέχονται στο άρθρο 1 της οδηγίας 98/34/ΕΚ, όπως τροποποιήθηκε από την οδηγία 98/48/ΕΚ.

Όσον αφορά το σύστημα ανταλλαγής πληροφοριών, σύμφωνα με την εντολή διαπραγμάτευσης, η Κοινότητα εξασφαλίζει τη διαβίβαση στις ενδιαφερόμενες χώρες των σχεδίων τεχνικών κανόνων και των σχεδίων κανόνων για τις υπηρεσίες της κοινωνίας της πληροφορίας που κοινοποιήθηκαν στην Επιτροπή από τα κράτη μέλη κατ' εφαρμογή της οδηγίας 98/34/ΕΚ, όπως τροποποιήθηκε από την οδηγία 98/48/ΕΚ.

Καθεμία από τις υποψήφιες χώρες με την οποία έχει συναφθεί μια διμερής συμφωνία εξασφαλίζει τη διαβίβαση στην Κοινότητα των σχεδίων τεχνικών κανόνων της και των σχεδίων κανόνων της για τις υπηρεσίες της κοινωνίας της πληροφορίας.

Σύμφωνα με τις οδηγίες διαπραγμάτευσης, η περίοδος στάτους κβο τριών μηνών που προβλέπεται στην οδηγία 98/34/ΕΚ, όπως τροποποιήθηκε από την οδηγία 98/48/ΕΚ, έχει συμπεριληφθεί σε κάθε συμφωνία. Κατά τη διάρκεια της εν λόγω τριμηνιαίας περιόδου στάτους κβο, η Κοινότητα έχει το δικαίωμα να διατυπώσει παρατηρήσεις για τα σχέδια που κοινοποιήθηκαν από κάθε υποψήφια χώρα με την οποία έχει συναφθεί μια διμερής συμφωνία. κάθε υποψήφια χώρα έχει το δικαίωμα να διατυπώσει παρατηρήσεις για τα σχέδια που κοινοποιήθηκαν από τα κράτη μέλη.

Τέλος, όπως προβλέπεται στις οδηγίες διαπραγμάτευσης, οι υποψήφιες χώρες πρέπει να υποβάλλουν τις πληροφορίες σε μία από τις επίσημες γλώσσες της Κοινότητας.

1.2. Εξήγηση των επιμέρους άρθρων

1.2.1. Η συμφωνία

Στη συνέχεια παρατίθεται αξιολόγηση των επιμέρους άρθρων (δεδομένου ότι όλες οι συμφωνίες περιέχουν τα ίδια άρθρα, η περιγραφή ισχύει για όλες τις διμερείς συμφωνίες).

Προοίμιο. Ορίζει ότι βασικός στόχος της συμφωνίας είναι η επέκταση της διαδικασίας κοινοποίησης στη συγκεκριμένη υποψήφια χώρα.

Άρθρο 1: Ορισμοί. Το άρθρο αυτό είναι αυτεξήγητο. Οι ορισμοί είναι πανομοιότυποι με τους ορισμούς που χρησιμοποιούνται στην οδηγία 98/34/ΕΚ, όπως τροποποιήθηκε από την οδηγία 98/48/ΕΚ.

Άρθρο 2: Εξαίρεση από το πεδίο εφαρμογής. Όπως προβλέπεται και στην οδηγία 98/34/ΕΚ, όπως τροποποιήθηκε από την οδηγία 98/48/ΕΚ, τα μέτρα που λαμβάνονται από τα κράτη μέλη ή τη συγκεκριμένη υποψήφια χώρα για την προστασία του κοινού (και ιδίως των εργαζομένων), κατά τη χρήση προϊόντων, δεν εμπίπτουν στο πεδίο εφαρμογής της συμφωνίας. Εντούτοις, διευκρινίζεται ότι εάν τα εν λόγω μέτρα επηρεάζουν τα προϊόντα, τότε απαιτείται η κοινοποίηση.

Άρθρο 3: Σύστημα ανταλλαγής πληροφοριών. Το άρθρο αυτό ορίζει ότι η Κοινότητα εξασφαλίζει τη διαβίβαση στις ενδιαφερόμενες χώρες των κοινοποιήσεων των κρατών μελών. Ομοίως, οι κοινοποιήσεις της συγκεκριμένης υποψήφιας χώρας πρέπει να διαβιβαστούν στην Κοινότητα. Σύμφωνα με την οδηγία 98/34/ΕΚ, όπως τροποποιήθηκε από την οδηγία 98/48/ΕΚ, όταν ένας τεχνικός κανονισμός αποτελεί απλώς αυτούσια μεταφορά ενός διεθνούς ή ευρωπαϊκού προτύπου, δεν είναι αναγκαίο να αποσταλεί το κείμενο του εν λόγω προτύπου, δεδομένου ότι τα κείμενα αυτά είναι εύκολα διαθέσιμα στην Επιτροπή. Στην περίπτωση αυτή, αρκεί να διαβιβαστούν τα ακριβή στοιχεία αναφοράς του σχετικού προτύπου.

Άρθρο 4: Γλώσσα διαβίβασης. Διευκρινίζεται ότι τα σχέδια τεχνικών κανόνων πρέπει να υποβάλλονται σε πλήρη μετάφραση σε μία από τις επίσημες γλώσσες της Ευρωπαϊκής Κοινότητας.

Άρθρο 5: Βασικά κείμενα και ανάλυση κινδύνων. Όπως προβλέπεται στην οδηγία 98/34/ΕΚ, όπως τροποποιήθηκε από την οδηγία 98/48/ΕΚ, τα βασικά κείμενα πρέπει επίσης να υποβάλλονται όταν αυτό είναι αναγκαίο προκειμένου να αξιολογηθούν οι συνέπειες των κοινοποιηθέντων σχεδίων τεχνικών κανόνων. Επιπλέον, σε ορισμένες περιπτώσεις πρέπει να διαβιβαστούν οι αξιολογήσεις κινδύνων, εφόσον υπάρχουν.

Άρθρο 6: Κοινοποίηση σε περίπτωση σημαντικών τροποποιήσεων. Το άρθρο αυτό προβλέπει ότι τα κράτη μέλη ή η συγκεκριμένη υποψήφια χώρα προβαίνουν σε νέα κοινοποίηση όταν επιφέρουν τροποποιήσεις σε σχέδια τα οποία έχουν κοινοποιήσει προηγουμένως. Οι ορισμοί του τι συνιστά σημαντική τροποποίηση είναι πανομοιότυποι με εκείνους της οδηγίας 98/34/ΕΚ, όπως τροποποιήθηκε από την οδηγία 98/48/ΕΚ.

Άρθρο 7: Περαιτέρω πληροφορίες. Ορίζει ότι κάθε συμβαλλόμενο μέρος έχει το δικαίωμα να ζητήσει περαιτέρω πληροφορίες για τα κοινοποιηθέντα σχέδια όταν αυτό κρίνεται αναγκαίο για την αξιολόγησή τους.

Άρθρο 8: Παρατηρήσεις. Διευκρινίζεται ότι κάθε συμβαλλόμενο μέρος δύναται να διατυπώσει παρατηρήσεις για τα σχέδια που έχουν κοινοποιηθεί από το αντισυμβαλλόμενο μέρος.

Άρθρο 9: Περίοδος στάτους κβο. Μια ενιαία περίοδος στάτους κβο τριών μηνών ισχύει για τα σχέδια που έχει κοινοποιήσει το κάθε συμβαλλόμενο μέρος. Δεν είναι δυνατή καμία παράταση της περιόδου στάτους κβο.

Άρθρο 10: Διαδικασία του κατεπείγοντος. Το άρθρο αυτό ορίζει ότι σε περίπτωση που γίνεται επίκληση επειγόντων λόγων, η τριμηνιαία περίοδος στάτους κβο δεν εφαρμόζεται. Ο ορισμός του κατεπείγοντος στο παρόν άρθρο είναι πανομοιότυπος με τον ορισμό της οδηγίας 98/34/ΕΚ, όπως τροποποιήθηκε από την οδηγία 98/48/ΕΚ.

Άρθρο 11: Τελικό κείμενο και διοικητικές ρυθμίσεις διαβίβασης. Προβλέπεται ότι το τελικό κείμενο πρέπει επίσης να διαβιβαστεί για το λόγο ότι, στην περίπτωση ορισμένων κοινοποιήσεων, είναι χρήσιμο να υπάρχει η δυνατότητα σύγκρισης του κοινοποιηθέντος κειμένου με το κείμενο που εκδίδεται τελικά. Στο ίδιο άρθρο γίνεται επίσης αναφορά στο παράρτημα III της συμφωνίας (βλέπε παρακάτω), το οποίο προβλέπει ορισμένους γενικούς κανόνες σχετικά με τις διοικητικές ρυθμίσεις για τη γνωστοποίηση πληροφοριών βάσει της συμφωνίας.

Άρθρο 12: Εξαιρέσεις από την υποχρέωση κοινοποίησης. Το άρθρο αυτό ορίζει τις περιπτώσεις όπου δεν απαιτείται η κοινοποίηση. Οι εξαιρέσεις αυτές είναι πανομοιότυπες με εκείνες που προβλέπει η οδηγία 98/34/ΕΚ, όπως τροποποιήθηκε από την οδηγία 98/48/ΕΚ. Όσον αφορά τις διεθνείς συμφωνίες που έχει συνάψει η συγκεκριμένη υποψήφια χώρα, προβλέπεται ότι δεν οφείλει να κοινοποιήσει τις νομοθετικές, κανονιστικές ή διοικητικές διατάξεις που απορρέουν από τις υποχρεώσεις μιας διεθνούς συμφωνίας η οποία ισχύει στην υποψήφια χώρα και σε ολόκληρη την Ευρωπαϊκή Κοινότητα. Ο λόγος γι' αυτό είναι ότι οι ίδιες διατάξεις ισχύουν στην υποψήφια χώρα και στην Ευρωπαϊκή Κοινότητα, καθώς η υποψήφια χώρα και όλα τα κράτη μέλη έχουν μεταφέρει τη διεθνή συμφωνία.

Από την άλλη πλευρά, όταν η υποψήφια χώρα θεσπίζει νομοθετικές, κανονιστικές ή διοικητικές διατάξεις που απορρέουν από μια διεθνή συμφωνία η οποία ισχύει στην υποψήφια χώρα και σε μια τρίτη χώρα, ή η οποία ισχύει στην υποψήφια χώρα και σε μέρος μόνο της Ευρωπαϊκής Κοινότητας, τότε απαιτείται η κοινοποίηση, δεδομένου ότι στις δύο αυτές περιπτώσεις, οι διατάξεις που θεσπίζονται ενδέχεται να δημιουργήσουν εμπόδια στο εμπόριο, καθώς οι δύο τύποι διεθνούς συμφωνίας που περιγράφηκαν δεν ισχύουν σε ολόκληρο το έδαφος των δύο συμβαλλόμενων μερών.

Άρθρο 13: Εμπιστευτικότητα. Οι πληροφορίες που παρέχονται βάσει της διμερούς συμφωνίας δεν είναι εμπιστευτικές κατ' αρχήν, ωστόσο κάθε συμβαλλόμενο μέρος έχει τη δυνατότητα να ζητήσει να τηρηθεί η εμπιστευτικότητά τους.

Άρθρο 14: Διαχείριση της συμφωνίας. Για τη διαχείριση της συμφωνίας προβλέπεται, αφενός, η πραγματοποίηση τακτικών διαβουλεύσεων μεταξύ εμπειρογνωμόνων της Ευρωπαϊκής Κοινότητας και της συγκεκριμένης υποψήφιας χώρας και, αφετέρου, η συμμετοχή των υποψήφιων χωρών στη μόνιμη επιτροπή που συστάθηκε βάσει της οδηγίας 98/34/ΕΚ, όπως τροποποιήθηκε από την οδηγία 98/48/ΕΚ.

Άρθρο 15 : Εδαφική ρήτρα. Αυτή είναι τυποποιημένη διάταξη που ορίζει τη γεωγραφική εφαρμογή της Συμφωνίας.

Άρθρο 16: Έναρξη ισχύος. Τυποποιημένη διάταξη που ρυθμίζει την έναρξη ισχύος.

Άρθρο 17: Λήξη. Είναι αυτονόητο ότι η συμφωνία θα λήξει την ημερομηνία προσχώρησης της υποψήφιας χώρας.

Άρθρο 18: Γλώσσες της συμφωνίας. Τυποποιημένη διάταξη που προβλέπει ότι η συμφωνία συντάσσεται σε όλες τις κοινοτικές γλώσσες και στη γλώσσα της υποψήφιας χώρας.

1.2.2. Τα παραρτήματα της συμφωνίας

Στη συνέχεια παρατίθεται αξιολόγηση του περιεχομένου των παραρτημάτων.

Παράρτημα I: Υπηρεσίες της κοινωνίας της πληροφορίας. Το παράρτημα αυτό προβλέπει την περαιτέρω αποσαφήνιση της έννοιας των υπηρεσιών της κοινωνίας της πληροφορίας, όπως ορίζονται στο σημείο 2 του άρθρου 1 της συμφωνίας. Το παράρτημα είναι πανομοιότυπο με το παράρτημα V της οδηγίας 98/34/ΕΚ, όπως τροποποιήθηκε από την οδηγία 98/48/ΕΚ.

Παράρτημα II: Χρηματοπιστωτικές υπηρεσίες. Το παράρτημα αυτό παρέχει έναν ενδεικτικό κατάλογο των χρηματοπιστωτικών υπηρεσιών, που αποκλείονται από το πεδίο εφαρμογής της συμφωνίας (βλέπε άρθρο 1, σημείο 5, τρίτο εδάφιο της συμφωνίας). Το παράρτημα είναι πανομοιότυπο με το παράρτημα VI της οδηγίας 98/34/ΕΚ, όπως τροποποιήθηκε από την οδηγία 98/48/ΕΚ.

Παράρτημα III: Διοικητική διαδικασία για τη διαβίβαση των πληροφοριών. Το παράρτημα αυτό προβλέπει ορισμένους γενικούς κανόνες όσον αφορά τις διοικητικές ρυθμίσεις για τη γνωστοποίηση πληροφοριών βάσει της συμφωνίας. Οι ρυθμίσεις αυτές είναι κατ' αρχήν πανομοιότυπες με εκείνες που ισχύουν σήμερα στις χώρες ΕΖΕΣ που έχουν υπογράψει τη συμφωνία ΕΟΧ.

2. Σχέδιο απόφασης του Συμβουλίου

Επισυνάπτεται πρόταση απόφασης του Συμβουλίου. Η πρόταση αφορά τη σύναψη και την υπογραφή των διμερών συμφωνιών. Κατά συνέπεια, η πρόταση προβλέπει την έγκριση των διμερών συμφωνιών από το Συμβούλιο.

Απαιτείται η υπογραφή της κάθε υποψήφιας χώρας για την έγκριση της διμερούς συμφωνίας που την αφορά. Προτείνεται συνεπώς να εξουσιοδοτηθεί ο Πρόεδρος του Συμβουλίου να ορίσει τα πρόσωπα που θα υπογράψουν τις συμφωνίες εξ ονόματος της Κοινότητας.

Συνεπώς, η Επιτροπή προτείνει στο Συμβούλιο να εκδώσει τη συνημμένη απόφαση.

2003/0080(ACC)

Πρόταση ΑΠΟΦΑΣΗΣ ΤΟΥ ΣΥΜΒΟΥΛΙΟΥ σχετικά με τη σύναψη διμερών συμφωνιών για την καθιέρωση μιας διαδικασίας πληροφόρησης στον τομέα των τεχνικών κανόνων και των κανόνων για τις υπηρεσίες της κοινωνίας της πληροφορίας μεταξύ της Ευρωπαϊκής Κοινότητας και της Δημοκρατίας της Εσθονίας της Ευρωπαϊκής Κοινότητας και της Δημοκρατίας της Λετονίας, της Ευρωπαϊκής Κοινότητας και της Δημοκρατίας της Λιθουανίας, της Ευρωπαϊκής Κοινότητας και της Δημοκρατίας της Μάλτας, της Ευρωπαϊκής Κοινότητας και της Δημοκρατίας της Πολωνίας, της Ευρωπαϊκής Κοινότητας και της Δημοκρατίας της Σλοβακίας, της Ευρωπαϊκής Κοινότητας και της Δημοκρατίας της Σλοβενίας, της Ευρωπαϊκής Κοινότητας και της Δημοκρατίας της Τσεχίας.

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133, σε συνδυασμό με την πρώτη φράση του πρώτου εδαφίου της παραγράφου 2 του άρθρου 300,

την πρόταση της Επιτροπής [2],

[2] ΕΕ C [...], [...], σ. [...].

Εκτιμώντας ότι οι διμερείς συμφωνίες για την καθιέρωση μιας διαδικασίας πληροφόρησης στον τομέα των τεχνικών κανόνων και των κανόνων για τις υπηρεσίες της κοινωνίας της πληροφορίας μεταξύ της Ευρωπαϊκής Κοινότητας και της Δημοκρατίας της Εσθονίας, της Ευρωπαϊκής Κοινότητας και της Δημοκρατίας της Λετονίας, της Ευρωπαϊκής Κοινότητας και της Δημοκρατίας της Λιθουανίας, της Ευρωπαϊκής Κοινότητας και της Δημοκρατίας της Μάλτας, της Ευρωπαϊκής Κοινότητας και της Δημοκρατίας της Πολωνίας, της Ευρωπαϊκής Κοινότητας και της Δημοκρατίας της Σλοβακίας, της Ευρωπαϊκής Κοινότητας και της Δημοκρατίας της Σλοβενίας, της Ευρωπαϊκής Κοινότητας και της Δημοκρατίας της Τσεχίας αποτέλεσαν αντικείμενο διαπραγματεύσεων και θα πρέπει να εγκριθούν ,

ΑΠΟΦΑΣΙΖΕΙ:

Άρθρο 1

Οι διμερείς συμφωνίες για την καθιέρωση μιας διαδικασίας πληροφόρησης στον τομέα των τεχνικών κανόνων και των κανόνων για τις υπηρεσίες της κοινωνίας της πληροφορίας μεταξύ της Ευρωπαϊκής Κοινότητας και της Δημοκρατίας της Εσθονίας, / της Ευρωπαϊκής Κοινότητας και της Δημοκρατίας της Λετονίας, της Ευρωπαϊκής Κοινότητας και της Δημοκρατίας της Λιθουανίας, της Ευρωπαϊκής Κοινότητας και της Δημοκρατίας της Μάλτας, της Ευρωπαϊκής Κοινότητας και της Δημοκρατίας της Πολωνίας, της Ευρωπαϊκής Κοινότητας και της Δημοκρατίας της Σλοβακίας, της Ευρωπαϊκής Κοινότητας και της Δημοκρατίας της Σλοβενίας, της Ευρωπαϊκής Κοινότητας και της Δημοκρατίας της Τσεχίας, συμπεριλαμβανομένων και των παραρτημάτων τους , εγκρίνονται εξ ονόματος της Ευρωπαϊκής Κοινότητας. Το κείμενο των συμφωνιών και των παραρτημάτων επισυνάπτονται στην παρούσα απόφαση.

Άρθρο 2

Στον Πρόεδρο του Συμβουλίου ανατίθεται με την παρούσα απόφαση να ορίσει τα άτομα τα οποία θα εξουσιοδοτηθούν να υπογράψουν τις συμφωνίες που πρόκειται να δεσμεύσει την Κοινότητα και να διαβιβάσουν, εξ ονόματος της Κοινότητας, το σημείωμα που προβλέπεται στο άρθρο 15 των συμφωνιών ( [3]).

[3] Η ημερομηνία έναρξης ισχύος της συμφωνίας θα δημοσιευθεί στην Επίσημη Εφημερίδα της Ευρωπαϊκής Ενωσης από τη Γραμματεία του Συμβουλίου.

Βρυξέλλες ,

Για το Συμβούλιο

Ο Πρόεδρος

ΣΥΜΦΩΝΙΑ

για την καθιέρωση μιας διαδικασίας πληροφόρησης στον τομέα των τεχνικών κανόνων και των κανόνων σχετικά με τις υπηρεσίες της κοινωνίας της πληροφορίας μεταξύ της Ευρωπαϊκής Κοινότητας και της Δημοκρατίας της Εσθονίας

Η ΕΥΡΩΠΑΪΚΗ ΚΟΙΝΟΤΗΤΑ,

αφενός, και

Η ΔΗΜΟΚΡΑΤΙΑ ΤΗΣ ΕΣΘΟΝΙΑΣ,

αφετέρου,

οι οποίες στο εξής θα αναφέρονται ως "συμβαλλόμενα μέρη",

Έχοντας υπόψη:

την ευρωπαϊκή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Εσθονίας/, αφετέρου [4], και ιδίως τους στόχους του άρθρου 1,

[4] ΕΕ L 68, 9.3.1998, σ. 3.

τη διαδικασία πληροφόρησης στον τομέα των τεχνικών κανόνων και των κανόνων σχετικά με τις υπηρεσίες της κοινωνίας της πληροφορίας [5],

[5] Οδηγία 98/34/EΚ (ΕΕ L 204, 21.7.1998, σ. 37), όπως τροποποιήθηκε από την οδηγία 98/48/EΚ (ΕΕ L 217, 5.8.1998, σ. 18)

Εκτιμώντας τα ακόλουθα:

1. Τη δέσμευση της Δημοκρατίας της Εσθονίαςκαι της Ευρωπαϊκής Κοινότητας να προαγάγουν αρμονικές οικονομικές σχέσεις μεταξύ των συμβαλλόμενων μερών.

2. Την τρέχουσα συνεργασία μεταξύ της Ευρωπαϊκής Κοινότητας και της Δημοκρατίας της Εσθονίας στον τομέα των τεχνικών εμποδίων στο εμπόριο και την κοινή άποψη η οποία υιοθετήθηκε στο πλαίσιο της εν λόγω συνεργασίας να επεκταθεί αυτή η διαδικασία πληροφόρησης στον τομέα των τεχνικών κανόνων και των κανόνων σχετικά με τις υπηρεσίες της κοινωνίας της πληροφορίας, η οποία εφαρμόζεται στην Ευρωπαϊκή Κοινότητα, στη Δημοκρατία της Εσθονίας,

ΣΥΜΦΩΝΗΣΑΝ ΤΑ ΑΚΟΛΟΥΘΑ:

Άρθρο 1

Για τους σκοπούς της παρούσας συμφωνίας, νοούνται ως:

1. "προϊόν": κάθε προϊόν βιομηχανικής κατασκευής και κάθε γεωργικό προϊόν, συμπεριλαμβανομένων και των αλιευτικών προϊόντων.

2. "υπηρεσία": οποιαδήποτε υπηρεσία της κοινωνίας της πληροφορίας, ήτοι κάθε υπηρεσία που συνήθως παρέχεται έναντι αμοιβής, με ηλεκτρονικά μέσα εξ αποστάσεως και κατόπιν προσωπικής επιλογής ενός αποδέκτη υπηρεσιών.

Για τους σκοπούς του παρόντος ορισμού, νοείται με τον όρο:

- "εξ αποστάσεως": υπηρεσία που παρέχεται χωρίς τα συμβαλλόμενα μέρη να είναι ταυτόχρονα παρόντα,

- "με ηλεκτρονικά μέσα": υπηρεσία που παρέχεται στην αφετηρία της και γίνεται αποδεκτή στο προορισμό της μέσω εξοπλισμών ηλεκτρονικής επεξεργασίας (συμπεριλαμβανομένης της ψηφιακής συμπίεσης) ή αποθήκευσης δεδομένων και η οποία παρέχεται, διαβιβάζεται και λαμβάνεται εξ ολοκλήρου μέσω τηλεφωνικής γραμμής, ραδιοφωνικής μετάδοσης, οπτικής ίνας ή με άλλα ηλεκτρομαγνητικά μέσα,

- "κατόπιν συγκεκριμένης παραγγελίας ενός αποδέκτη υπηρεσιών": υπηρεσία που παρέχεται με μετάδοση δεδομένων κατόπιν συγκεκριμένης παραγγελίας.

Στο παράρτημα Ι περιέχεται ενδεικτικός κατάλογος των υπηρεσιών που δεν καλύπτονται από αυτόν τον ορισμό.

Η παρούσα συμφωνία δεν εφαρμόζεται:

- στις υπηρεσίες ραδιοφωνικών μεταδόσεων,

- στις υπηρεσίες ραδιοτηλεοπτικών μεταδόσεων που καλύπτονται από το στοιχείο α) του άρθρου 1 της οδηγίας 89/552/EΟΚ [6].

[6] ΕΕ L 298, 17.10.1989, σ. 23. οδηγία όπως τροποποιήθηκε τελευταία από την οδηγία 97/36/EΚ (ΕΕ L 202, 30.7.1997, σ. 1).

3. "τεχνική προδιαγραφή": η προδιαγραφή που περιέχεται σε έγγραφο στο οποίο ορίζονται τα απαιτούμενα χαρακτηριστικά ενός προϊόντος, όπως τα επίπεδα ποιότητας ή ιδιότητες χρήσης, η ασφάλεια, οι διαστάσεις, συμπεριλαμβανομένων των διατάξεων που ισχύουν για το προϊόν όσον αφορά την ονομασία πώλησης, την ορολογία, τα σύμβολα, τις δοκιμές και τις μεθόδους δοκιμής, τη συσκευασία, τη σήμανση και το ετικετάρισμα, καθώς και τις διαδικασίες αξιολόγησης της πιστότητας.

Ο όρος "τεχνική προδιαγραφή" καλύπτει επίσης τις μεθόδους και διαδικασίες παραγωγής γεωργικών προϊόντων δυνάμει του άρθρου 38 παράγραφος 1 της συνθήκης ίδρυσης της Ευρωπαϊκής Κοινότητας, προϊόντων που προορίζονται για ανθρώπινη διατροφή και διατροφή των ζώων, καθώς και φαρμάκων όπως ορίζονται στο άρθρο 1 της οδηγίας 2001/83/EΚ [7], καθώς και τις μεθόδους και διαδικασίες παραγωγής άλλων προϊόντων, εφόσον αυτές έχουν επιπτώσεις στα χαρακτηριστικά τους γνωρίσματα.

[7] ΕΕ L 311, 28.11.2001, σ. 67.

4. "άλλη απαίτηση": απαίτηση, εκτός των τεχνικών προδιαγραφών, επιβαλλόμενη σε ένα προϊόν, ιδίως για λόγους προστασίας των καταναλωτών ή του περιβάλλοντος, η οποία αφορά τον κύκλο ζωής του προϊόντος μετά τη διάθεσή του στην αγορά, όπως οι συνθήκες χρησιμοποίησης, ανακύκλωσης, επαναχρησιμοποίησης ή εξάλειψής του, εφόσον οι συνθήκες αυτές μπορούν να επηρεάσουν σημαντικά τη σύνθεση ή τη φύση του προϊόντος, ή την εμπορία του.

5. "κανόνας σχετικά με τις υπηρεσίες": απαίτηση γενικής φύσεως σχετικά με την πρόσβαση στις δραστηριότητες των υπηρεσιών που περιγράφονται στο σημείο 2 και στην άσκησή τους, ειδικότερα διατάξεις για τους παρέχοντες υπηρεσίες, τις υπηρεσίες και τον αποδέκτη των υπηρεσιών, εξαιρουμένων των κανόνων που δεν αναφέρονται ειδικά στις υπηρεσίες που ορίζονται στο ίδιο σημείο.

Η παρούσα συμφωνία δεν εφαρμόζεται στους κανόνες που άπτονται ζητημάτων εμπιπτόντων στις κανονιστικές ρυθμίσεις της Ευρωπαϊκής Κοινότητας στον τομέα των τηλεπικοινωνιακών υπηρεσιών, όπως αυτές ορίζονται στην οδηγία 90/387/ΕΟΚ [8].

[8] ΕΕ L 192, 24.7.1990, σ. 1. οδηγία όπως τροποποιήθηκε από την οδηγία 97/51/ΕΚ (ΕΕ L 295, 29.10.1997, σ. 23).

Η παρούσα συμφωνία δεν εφαρμόζεται στους κανόνες που άπτονται ζητημάτων εμπιπτόντων στις κανονιστικές διατάξεις της Ευρωπαϊκής Κοινότητας στον τομέα των χρηματοπιστωτικών υπηρεσιών, σύμφωνα με την ενδεικτική απαρίθμηση των εν λόγω υπηρεσιών στο παράρτημα ΙΙ της παρούσας συμφωνίας.

Με την εξαίρεση του άρθρου 11, η παρούσα οδηγία δεν εφαρμόζεται στους κανόνες που εκδίδονται από ή για οργανωμένες αγορές κατά την έννοια της οδηγίας 93/22/ΕΟΚ, άλλες αγορές ή οργανισμούς που προσφέρουν συμψηφιστικές ή εκκαθαριστικές υπηρεσίες προς τις αγορές αυτές.

Για τους σκοπούς του παρόντος ορισμού:

- ένας κανόνας θεωρείται ότι αφορά ειδικά τις υπηρεσίες της κοινωνίας της πληροφορίας όταν, αν ληφθεί υπόψη η αιτιολογία και το κείμενό του, έχει συγκεκριμένο σκοπό και αντικείμενο, είτε εξ ολοκλήρου είτε σε επιμέρους διατάξεις, να ρυθμίσει με σαφή και εύστοχο τρόπο τις υπηρεσίες αυτές,

- ένας κανόνας δεν θεωρείται ότι αφορά ειδικά τις υπηρεσίες της κοινωνίας της πληροφορίας όταν αφορά τις υπηρεσίες αυτές μόνο κατά συνεκδοχή ή κατά σύμπτωση.

6. "τεχνικός κανόνας": τεχνική προδιαγραφή ή άλλη απαίτηση ή κανόνας σχετικά με τις υπηρεσίες, συμπεριλαμβανομένων των οικείων διοικητικών διατάξεων των οποίων η τήρηση είναι υποχρεωτική de jure ή de facto, για την εμπορία, την παροχή υπηρεσιών, την εγκατάσταση ενός φορέα παροχής υπηρεσιών ή τη χρήση σε κράτος μέλος της Ευρωπαϊκής Κοινότητας ή σε σημαντικό τμήμα του κράτους αυτού, ή στη Δημοκρατία της Εσθονίας ή σε σημαντικό τμήμα του κράτους αυτού, καθώς επίσης και οι νομοθετικές, κανονιστικές και διοικητικές διατάξεις των κρατών μελών της Ευρωπαϊκής Κοινότητας ή της Δημοκρατίας της Εσθονίας, εκτός από τα προβλεπόμενα στο άρθρο 12, που απαγορεύουν την κατασκευή, εισαγωγή, εμπορία ή χρήση ενός προϊόντος και την παροχή ή χρήση μιας υπηρεσίας ή την εγκατάσταση για την παροχή των υπηρεσιών αυτών.

Τεχνικοί κανόνες de facto είναι ιδίως:

- οι νομοθετικές, κανονιστικές ή διοικητικές διατάξεις ενός κράτους μέλους της Ευρωπαϊκής Κοινότητας ή της Δημοκρατίας της Εσθονίας, οι οποίες παραπέμπουν είτε σε τεχνικές προδιαγραφές ή άλλες απαιτήσεις είτε σε κανόνες σχετικά με τις υπηρεσίες, είτε σε επαγγελματικούς κώδικες ή κώδικες ορθής πρακτικής που με τη σειρά τους παραπέμπουν σε τεχνικές προδιαγραφές ή άλλες απαιτήσεις ή κανόνες σχετικά με τις υπηρεσίες, η τήρηση των οποίων αποτελεί τεκμήριο συμβατότητας προς τις προδιαγραφές που καθορίζονται από τις εν λόγω νομοθετικές, κανονιστικές ή διοικητικές διατάξεις,

- οι εκούσιες συμφωνίες στις οποίες η δημόσια αρχή είναι συμβαλλόμενο μέρος και οι οποίες αποσκοπούν στην τήρηση, προς το δημόσιο συμφέρον, των τεχνικών προδιαγραφών ή άλλων απαιτήσεων ή κανόνων σχετικά με τις υπηρεσίες. Εξαιρούνται οι συγγραφές υποχρεώσεων των δημοσίων συμβάσεων,

- οι τεχνικές προδιαγραφές ή άλλες απαιτήσεις ή οι κανόνες περί υπηρεσιών, που συνδέονται με φορολογικά ή οικονομικά μέτρα και επηρεάζουν την κατανάλωση προϊόντων ή υπηρεσιών ενθαρρύνοντας την τήρηση των τεχνικών αυτών προδιαγραφών ή άλλων απαιτήσεων ή κανόνων σχετικά με τις υπηρεσίες. εξαιρούνται οι τεχνικές προδιαγραφές ή άλλες απαιτήσεις ή οι κανόνες σχετικά με τις υπηρεσίες που έχουν σχέση με τα εθνικά συστήματα κοινωνικής ασφάλισης.

Συμπεριλαμβάνονται οι τεχνικοί κανόνες που θέτουν οι ορισθείσες από τα κράτη μέλη υπηρεσίες και βρίσκονται σε κατάλογο καταρτιζόμενο από την Επιτροπή της Ευρωπαϊκής Κοινότητας [9] (η οποία στο εξής αποκαλείται 'η Επιτροπή') στο πλαίσιο της επιτροπής του άρθρου 5 της οδηγίας 98/34/ΕΚ. H Δημοκρατία της Εσθονίαςκαταρτίζουν τέτοιο κατάλογο και τα διαβιβάζουν στην Επιτροπή την πρώτη ημέρα του πρώτου μήνα που ακολουθεί τη θέση σε ισχύ της παρούσας συμφωνίας.

[9] ΕΕ C 23, 27.1.2000, σ. 3.

Η τροποποίηση του καταλόγου γίνεται με την ίδια διαδικασία.

7. "Σχέδιο τεχνικού κανόνα": το κείμενο μιας τεχνικής προδιαγραφής ή άλλης απαίτησης ή ενός κανόνα σχετικά με τις υπηρεσίες, συμπεριλαμβανομένων των διοικητικών διατάξεων, που εκπονείται προκειμένου η τεχνική αυτή προδιαγραφή ή απαίτηση ή κανόνας σχετικά με τις υπηρεσίες να καθιερωθεί αμέσως ή εν τέλει ως τεχνικός κανόνας, και το οποίο, δεδομένου ότι βρίσκεται σε προπαρασκευαστικό στάδιο, μπορεί να υποστεί ουσιαστικές τροποποιήσεις.

Άρθρο 2

Η παρούσα συμφωνία δεν ισχύει για τα μέτρα που τα κράτη μέλη κρίνουν αναγκαία στο πλαίσιο της συνθήκης για την ίδρυση της Ευρωπαϊκής Κοινότητας ή που η Δημοκρατία της Εσθονίας κρίνουν αναγκαία:

- για την προστασία του κοινού, και ιδιαίτερα των εργαζομένων, κατά τη χρήση προϊόντων, εφόσον τα μέτρα αυτά δεν επηρεάζουν τα προϊόντα.

Άρθρο 3

1. Με την επιφύλαξη του άρθρου 12, η Ευρωπαϊκή Κοινότητα γνωστοποιεί στη Δημοκρατία της Εσθονίας κάθε σχέδιο τεχνικού κανόνα που της γνωστοποιούν τα κράτη μέλη της. Όταν οι εν λόγω τεχνικοί κανόνες απλώς μεταφέρουν αυτούσιο ένα διεθνές ή ευρωπαϊκό πρότυπο, αρκεί μια απλή πληροφόρηση ως προς το συγκεκριμένο πρότυπο. Επίσης, η Κοινότητα απευθύνει στη Δημοκρατία της Εσθονίας κοινοποίηση σχετικά με τους λόγους για τους οποίους είναι αναγκαία η θέσπιση ενός τέτοιου τεχνικού κανόνα, εκτός εάν οι λόγοι αυτοί συνάγονται ήδη από το ίδιο το σχέδιο.

2. Με την επιφύλαξη του άρθρου 12, η Δημοκρατία της Εσθονίας γνωστοποιούν ομοίως στην Ευρωπαϊκή Κοινότητα κάθε σχέδιο τεχνικού κανόνα τους. Εάν οι τεχνικοί αυτοί κανόνες μεταφέρουν αυτούσιο ένα διεθνές ή ευρωπαϊκό πρότυπο, αρκεί μια απλή πληροφόρηση ως προς το συγκεκριμένο πρότυπο. Επίσης, απευθύνει στην Επιτροπή κοινοποίηση σχετικά με τους λόγους για τους οποίους είναι αναγκαία η θέσπιση ενός τέτοιου τεχνικού κανόνα, εκτός εάν οι λόγοι αυτοί συνάγονται ήδη από το ίδιο το σχέδιο.

Άρθρο 4

Το πλήρες κείμενο του γνωστοποιούμενου τεχνικού κανόνα διατίθεται στη γλώσσα του πρωτοτύπου καθώς και πλήρως μεταφρασμένο σε μια από τις επίσημες γλώσσες της Ευρωπαϊκής Κοινότητας.

Άρθρο 5

1. Εάν χρειαστεί, και εφόσον δεν έχει ήδη διαβιβαστεί με κάποια προηγούμενο γνωστοποίηση, κοινοποιείται ταυτοχρόνως το πλήρες κείμενο - στη γλώσσα του πρωτοτύπου - των βασικών νομοθετικών και κανονιστικών διατάξεων που αφορούν κατά κύριο και άμεσο τρόπο τον τεχνικό κανόνα, εφόσον η γνώση του κειμένου αυτού είναι αναγκαία για να εκτιμηθεί η εμβέλεια του σχεδίου τεχνικού κανόνα.

2. Ειδικότερα, όταν το σχέδιο τεχνικού κανόνα αφορά τον περιορισμό της διάθεσης στο εμπόριο ή της χρήσης μιας ουσίας, ενός παρασκευάσματος ή ενός χημικού προϊόντος για λόγους δημόσιας υγείας και προστασίας των καταναλωτών ή του περιβάλλοντος, τα κράτη μέλη και η Δημοκρατία της Εσθονίας γνωστοποιούν επίσης είτε περίληψη είτε, στο μέτρο που είναι διαθέσιμες οι σχετικές πληροφορίες, τα χρήσιμα στοιχεία που αφορούν τη συγκεκριμένη ουσία, παρασκεύασμα ή προϊόν, καθώς και όσα αφορούν τα γνωστά και διαθέσιμα προϊόντα υποκατάστασης. Ομοίως, γνωστοποιούν τις αναμενόμενες επιπτώσεις του μέτρου στη δημόσια υγεία και την προστασία των καταναλωτών και του περιβάλλοντος, συνοδεύοντάς τα με ανάλυση των κινδύνων, διενεργούμενη, όπου συντρέχει λόγος, βάση των γενικών αρχών αξιολόγησης των κινδύνων από χημικά προϊόντα, όπως προβλέπεται στο άρθρο 10, παράγραφος 4) του κανονισμού (ΕΟΚ) αριθ. 793/93 [10] για την περίπτωση ήδη υφιστάμενης ουσίας ή στο άρθρο 3 παράγραφος 2) της οδηγίας 67/548/ΕΟΚ [11] για την περίπτωση νέας ουσίας.

[10] Κανονισμός (ΕΟΚ) αριθ. 793/93 του Συμβουλίου, της 23ης Μαρτίου 1993, για την αξιολόγηση και τον έλεγχο των κινδύνων από τις υπάρχουσες ουσίες (ΕΕ L 84, 5.4.1993, σ.1).

[11] Οδηγία 67/548/ΕΟΚ του Συμβουλίου, της 27ης Ιουνίου 1967, περί προσεγγίσεως των νομοθετικών, κανονιστικών και διοικητικών διατάξεων περί ταξινομήσεως, συσκευασίας και επισημάνσεως των επικίνδυνων ουσιών (ΕΕ L 196, 16.8.1967, σ. 1). Οδηγία, όπως τροποποιήθηκε από την οδηγία 92/32/ΕΟΚ (ΕΕ L 154, 5.6.1992, σ. 1).

Άρθρο 6

Τα κράτη μέλη και η Δημοκρατία της Εσθονίας προβαίνουν σε νέα γνωστοποίηση υπό τους ανωτέρω όρους εφόσον επιφέρουν σημαντικές τροποποιήσεις στο σχέδιο αυτό με αποτέλεσμα να τροποποιείται το πεδίο εφαρμογής του, να συντομεύεται το αρχικό χρονοδιάγραμμα εφαρμογής, να προστίθενται προδιαγραφές ή απαιτήσεις ή να καθίστανται πιο αυστηρές οι εν λόγω προδιαγραφές ή απαιτήσεις. Η αποστολή αυτών των ανακοινώσεων θα γίνεται σύμφωνα με τις διατάξεις του άρθρου 3.

Άρθρο 7

Κάθε συμβαλλόμενο μέρος μπορεί να ζητήσει περαιτέρω πληροφορίες σχετικά με ένα σχέδιο τεχνικού κανόνα που γνωστοποιείται σύμφωνα με την παρούσα συμφωνία.

Άρθρο 8

1. Η Ευρωπαϊκή Κοινότητα και η Δημοκρατία της Εσθονίας μπορούν να διατυπώνουν παρατηρήσεις σχετικά με τα γνωστοποιηθέντα σχέδια τεχνικών κανόνων. Οι παρατηρήσεις της Δημοκρατίας της Εσθονίας διαβιβάζονται στην Επιτροπή και οι παρατηρήσεις της Ευρωπαϊκής Κοινότητας διαβιβάζονται από την Επιτροπή στη Δημοκρατία της Εσθονίας.

2. Τα κράτη μέλη και η Δημοκρατία της Εσθονίας λαμβάνουν υπόψη, στο μέτρο του δυνατού, τις παρατηρήσεις αυτές, αργότερα, κατά την τελική διατύπωση του τεχνικού κανόνα.

3. Όταν πρόκειται για τις τεχνικές προδιαγραφές ή άλλες απαιτήσεις ή τους κανόνες σχετικά με τις υπηρεσίες, που αναφέρει το άρθρο 1, σημείο 6, δεύτερο εδάφιο, τρίτη περίπτωση, οι παρατηρήσεις των συμβαλλόμενων μερών μπορούν να αφορούν μόνο τις πτυχές του μέτρου οι οποίες ενδεχομένως αποτελούν εμπόδιο για τις συναλλαγές ή, προκειμένου για τους κανόνες σχετικά με τις υπηρεσίες, την ελεύθερη κυκλοφορία των υπηρεσιών ή την ελευθερία εγκατάστασης των φορέων παροχής υπηρεσιών και όχι τη φορολογική ή οικονομική του πτυχή.

4. Όταν εφαρμόζεται εξάμηνη περίοδος status quo, σύμφωνα με τους κανόνες που ορίζει η οδηγία 98/34/ΕΚ, η Επιτροπή ενημερώνει σχετικά τη Δημοκρατία της Εσθονίας.

Άρθρο 9

Οι αρμόδιες αρχές των κρατών μελών και της Δημοκρατίας της Εσθονίας αναβάλλουν την έγκριση ενός σχεδίου τεχνικού κανόνα για τρεις μήνες από την ημερομηνία παραλαβής από την Επιτροπή του κειμένου του σχεδίου τεχνικού κανόνα.

Άρθρο 10

Η περίοδος status quo που αναφέρεται στο άρθρο 9 δεν εφαρμόζεται όταν ένα κράτος:

- για επείγοντες λόγους που σχετίζονται με σοβαρή και απρόβλεπτη κατάσταση που αφορά την προστασία της υγείας προσώπων και ζώων, την προστασία των φυτών ή την ασφάλεια και, για τους κανόνες σχετικά με τις υπηρεσίες, με τη δημόσια τάξη και δη με την προστασία των ανηλίκων, πρέπει να εκπονήσει σε ιδιαίτερα σύντομη προθεσμία τεχνικούς κανόνες για να τους εγκρίνει και να τους θέσει σε εφαρμογή αμέσως, χωρίς να είναι δυνατές διαβουλεύσεις ή

- για επείγοντες λόγους που σχετίζονται με σοβαρή κατάσταση που αφορά την προστασία της ασφάλειας και της ακεραιότητας του χρηματοπιστωτικού συστήματος, και δη την προστασία των καταθετών, των επενδυτών και των ασφαλισμένων, οφείλει να εγκρίνει και να θέσει αμέσως σε εφαρμογή κανόνες σχετικούς με τις χρηματοπιστωτικές υπηρεσίες.

Το εν λόγω κράτος αναφέρει τους λόγους που δικαιολογούν το επείγον των εν λόγω μέτρων. Η αιτιολόγηση της ανάγκης για λήψη των μέτρων αυτών γίνεται λεπτομερώς και με σαφήνεια, με ιδιαίτερη έμφαση στον απρόβλεπτο χαρακτήρα και τη σοβαρότητα του κινδύνου που παρουσιάζεται στις αρμόδιες αρχές, καθώς και την απόλυτη ανάγκη να ληφθούν άμεσα μέτρα για την αντιμετώπισή του.

Άρθρο 11

1. Γνωστοποιείται επίσης το τελικό κείμενο στη γλώσσα του πρωτοτύπου του τεχνικού κανόνα.

2. Οι διοικητικές ρυθμίσεις για τις προαναφερόμενες γνωστοποιήσεις περιλαμβάνονται λεπτομερώς στο παράρτημα ΙΙΙ, το οποίο αποτελεί αναπόσπαστο μέρος της παρούσας συμφωνίας.

Άρθρο 12

1. Τα άρθρα 3 έως 10 δεν εφαρμόζονται στις νομοθετικές, κανονιστικές ή διοικητικές διατάξεις των κρατών μελών και της Δημοκρατίας της Εσθονίας ή στις εκούσιες συμφωνίες με τις οποίες τα κράτη μέλη ή Δημοκρατία της Εσθονίας:

- συμμορφώνονται, όσον αφορά τα κράτη μέλη, προς τις πράξεις αναγκαστικού χαρακτήρα της Ευρωπαϊκής Κοινότητας που έχουν ως αποτέλεσμα την έκδοση τεχνικών προδιαγραφών ή κανόνων σχετικά με τις υπηρεσίες, και, όσον αφορά τη Δημοκρατία της Εσθονίας, προς τη μεταφορά στο εθνικό δίκαιο των πράξεων της Ευρωπαϊκής Κοινότητας που έχουν ως αποτέλεσμα την έκδοση τεχνικών προδιαγραφών ή κανόνων σχετικά με τις υπηρεσίες,

- τηρούν, όσον αφορά τα κράτη μέλη, τις δεσμεύσεις που απορρέουν από διεθνή συμφωνία και έχουν ως αποτέλεσμα την έκδοση κοινών τεχνικών προδιαγραφών ή κανόνων σχετικά με τις υπηρεσίες στην Ευρωπαϊκή Κοινότητα,

- τηρούν, όσον αφορά τη Δημοκρατία της Εσθονίαςτις δεσμεύσεις που απορρέουν από διεθνή συμφωνία και έχουν ως αποτέλεσμα κοινών τεχνικών προδιαγραφών ή κανόνων σχετικά με τις κοινές υπηρεσίες στη Δημοκρατία της Εσθονίαςκαι στην Ευρωπαϊκή Κοινότητα,

- κάνουν χρήση των ρητρών διασφάλισης που προβλέπονται σε πράξεις αναγκαστικού χαρακτήρα της Ευρωπαϊκής Κοινότητας,

- εφαρμόζουν το άρθρο 8(1) της οδηγίας 92/59/ΕΟΚ [12],

[12] Οδηγία 92/59/ΕΟΚ του Συμβουλίου, της 29ης Ιουνίου 1992, για τη γενική ασφάλεια των προϊόντων (ΕΕ L 228, 11.8.1992, σ. 24).

- εκτελούν απλώς απόφαση του Δικαστηρίου των Ευρωπαϊκών Κοινοτήτων,

- τροποποιούν απλώς έναν τεχνικό κανόνα κατά την έννοια του άρθρου 1 σημείο 6, κατόπιν σχετικού αιτήματος της Επιτροπής, προκειμένου να αρθεί ένα εμπόδιο στις συναλλαγές ή προκειμένου για τους κανόνες σχετικά με τις υπηρεσίες, την ελεύθερη κυκλοφορία των υπηρεσιών ή την ελευθερία εγκατάστασης των φορέων παροχής υπηρεσιών.

2. Τα άρθρα 9 και 10 δεν εφαρμόζονται στις νομοθετικές, κανονιστικές και διοικητικές διατάξεις των κρατών μελών και της Δημοκρατίας της Εσθονίας που προβλέπουν απαγόρευση της παραγωγής, εφόσον δεν θέτουν εμπόδια στην ελεύθερη κυκλοφορία των αγαθών.

3. Τα άρθρα 9 και 10 δεν εφαρμόζονται στις τεχνικές προδιαγραφές ή άλλες απαιτήσεις ή στους κανόνες σχετικά με τις υπηρεσίες που αναφέρονται στο άρθρο 1 σημείο 6, δεύτερο εδάφιο, τρίτη περίπτωση.

Άρθρο 13

Οι πληροφορίες που παρέχονται δυνάμει της παρούσας συμφωνίας θεωρούνται εμπιστευτικές εφόσον αυτό ζητηθεί. Ωστόσο, τόσο η Ευρωπαϊκή Κοινότητα όσο και η Δημοκρατία της Εσθονίας μπορούν, λαμβάνοντας τις αναγκαίες προφυλάξεις, να ζητήσουν πραγματογνωμοσύνη από φυσικά ή νομικά πρόσωπα που μπορούν να ανήκουν στον ιδιωτικό τομέα.

Άρθρο 14

1. Στο πλαίσιο της καθιερωμένης συνεργασίας μεταξύ εμπειρογνωμόνων της Ευρωπαϊκής Κοινότητας και της Δημοκρατίας της Εσθονίας στον τομέα των τεχνικών εμποδίων στο εμπόριο, τα συμβαλλόμενα μέρη προβαίνουν σε τακτικές διαβουλεύσεις προκειμένου τόσο να εξασφαλίσουν την ικανοποιητική λειτουργία της διαδικασίας που ορίζεται στην παρούσα συμφωνία όσο και να ανταλλάξουν απόψεις για τις παρατηρήσεις που υποβλήθηκαν από οποιοδήποτε συμβαλλόμενο μέρος σχετικά με ένα σχέδιο τεχνικού κανόνα που γνωστοποιήθηκε σύμφωνα με την παρούσα συμφωνία. Επιπλέον, με κοινή συναίνεση, τα συμβαλλόμενα μέρη μπορούν να πραγματοποιούν πρόσθετες ad hoc συνεδριάσεις προκειμένου να εξετάσουν ειδικές περιπτώσεις που παρουσιάζουν ιδιαίτερο ενδιαφέρον για οποιοδήποτε συμβαλλόμενο μέρος.

2. H Δημοκρατία της Εσθονίας ορίζει εμπειρογνώμονα ο οποίος θα εκπροσωπεί το κράτος του στις συνεδριάσεις της επιτροπής που ιδρύθηκε δυνάμει του άρθρου 5 της οδηγίας 98/34/ΕΚ, μέρος "υπηρεσίες της κοινωνίας της πληροφορίας" και "τεχνικοί κανόνες". Ο εμπειρογνώμονας πρέπει να είναι μέλος των κρατικών υπηρεσιών της Δημοκρατίας της Εσθονίας δεν έχει δικαίωμα ψήφου.

3. Η Επιτροπή γνωστοποιεί, εν ευθέτω χρόνω, στον εμπειρογνώμονα τις ημερομηνίες των συνεδριάσεων και τα θέματα της ημερήσιας διάταξης της επιτροπής. Η Επιτροπή διαβιβάζει τις σχετικές πληροφορίες στον εμπειρογνώμονα.

4. Με πρωτοβουλία του προέδρου της, η επιτροπή μπορεί να συνεδριάζει απόντος του εμπειρογνώμονα που εκπροσωπεί τη Δημοκρατία της Εσθονίας. Σ' αυτή την περίπτωση, η Δημοκρατία της Εσθονίας ενημερώνεται σχετικά.

Άρθρο 15

Η παρούσα συμφωνία θα ισχύει, αφενός, στα εδάφη για τα οποία ισχύει η συνθήκη για την ίδρυση της Ευρωπαϊκής Κοινότητας και σύμφωνα με τους όρους που τίθενται στη συνθήκη αυτή και, αφετέρου, στο έδαφος της Δημοκρατίας της Εσθονίας.

Άρθρο 16

Η παρούσα συμφωνία θα τεθεί σε ισχύ την πρώτη ημέρα του πρώτου μήνα που έπεται της ημερομηνίας κατά την οποία τα συμβαλλόμενα μέρη θα έχουν ανταλλάξει διακοινώσεις σχετικά με την ολοκλήρωση των αντίστοιχων διαδικασιών για την έναρξη ισχύος της παρούσας συμφωνίας.

Άρθρο 17

Η παρούσα συμφωνία λήγει την ημερομηνία προσχώρησης της Δημοκρατίας της Εσθονίας στην Ευρωπαϊκή Ένωση .

Άρθρο 18

Η παρούσα συμφωνία, συντάχθηκε σε δύο πρωτότυπα στη δανική, ολλανδική, αγγλική, φινλανδική, γαλλική, γερμανική, ελληνική, ιταλική, πορτογαλική, ισπανική, σουηδική και εσθονική γλώσσα, κάθε κείμενο όντας εξίσου αυθεντικό.

ΠΑΡΑΡΤΗΜΑ I

Ενδεικτικός κατάλογος υπηρεσιών που δεν καλύπτονται από το άρθρο 1 σημείο 2, δεύτερο εδάφιο

1. Υπηρεσίες που δεν παρέχονται "εξ αποστάσεως"

Υπηρεσίες που παρέχονται παρουσία του παρέχοντος και του αποδέκτη, ακόμη και όταν προϋποθέτουν την χρησιμοποίηση ηλεκτρονικών συσκευών:

(α) εξετάσεις ή θεραπεία σε ιατρείο με χρησιμοποίηση ηλεκτρονικού εξοπλισμού αλλά παρουσία του ασθενούς.

(β) αναδίφηση ηλεκτρονικού καταλόγου μέσα σε κατάστημα παρουσία του πελάτη.

(γ) κράτηση αεροπορικού εισιτηρίου μέσω δικτύου υπολογιστών σε γραφείο ταξιδίων παρουσία του πελάτη.

(δ) διάθεση ηλεκτρονικών παιχνιδιών σε χώρο αναψυχής παρουσία του χρήστη.

2. Υπηρεσίες που δεν παρέχονται "με ηλεκτρονικά μέσα"

- Υπηρεσίες που έχουν υλικό περιεχόμενο, έστω και εάν παρέχονται μέσω ηλεκτρονικών συσκευών:

(α) αυτόματη έκδοση τίτλων (χαρτονομισμάτων, σιδηροδρομικών εισιτηρίων).

(β) πρόσβαση στα οδικά δίκτυα, στους χώρους στάθμευσης κ.λπ., με αντίτιμο ακόμη και αν στην είσοδο ή/και στην έξοδο παρεμβαίνουν ηλεκτρονικές συσκευές για να ελέγξουν την πρόσβαση ή/και να εξασφαλίσουν την ορθή πληρωμή.

- Υπηρεσίες "οff-line": διανομή CD-ROM ή λογισμικού σε δισκέτες.

- Υπηρεσίες που δεν παρέχονται μέσω ηλεκτρονικών συστημάτων απογραφής και επεξεργασίας δεδομένων:

(α) υπηρεσίες φωνητικής τηλεφωνίας.

(β) υπηρεσίες φαξ/τέλεξ.

(γ) υπηρεσίες που παρέχονται μέσω φωνητικής τηλεφωνίας ή φαξ.

(δ) ιατρικές υπηρεσίες μέσω τηλεφώνου/φαξ.

(ε) νομικές υπηρεσίες μέσω τηλεφώνου/φαξ.

(στ) άμεση εμπορία μέσω τηλεφώνου/φαξ.

3. Υπηρεσίες που δεν παρέχονται "κατόπιν προσωπικής επιλογής αποδέκτου υπηρεσιών"

Υπηρεσίες που παρέχονται με τη διαβίβαση δεδομένων χωρίς συγκεκριμένη παραγγελία και προορίζονται για τα ταυτόχρονη παραλαβή από απεριόριστο αριθμό αποδεκτών (μετάδοση "από ένα σημείο σε πολλά σημεία"):

(α) υπηρεσίες ραδιοτηλεοπτικής μετάδοσης (συμπεριλαμβανομένων των "βίντεο σχεδόν ΰ la carte"), κατ' άρθρο 1, στοιχείο α) της οδηγίας 89/552/ΕΟΚ.

(β) υπηρεσίες ραδιοφωνικών μεταδόσεων.

(γ) (οπτικοακουστική) τηλεκειμενογραφία (teletext).

ΠΑΡΑΡΤΗΜΑ II

Ενδεικτικός κατάλογος χρηματοπιστωτικών υπηρεσιών που καλύπτονται από το άρθρο 1, σημείο 5, τρίτο εδάφιο

- Επενδυτικές υπηρεσίες

- Συναλλαγές ασφάλισης και αντασφάλισης

- Τραπεζικές υπηρεσίες

- Συναλλαγές που έχουν σχέση με συνταξιοδοτικά ταμεία

- Υπηρεσίες που αφορούν συναλλαγές επί προθεσμία ή προαιρέσει.

Αυτές οι υπηρεσίες περιλαμβάνουν ιδίως

(α) τις επενδυτικές υπηρεσίες που αναφέρονται στο παράρτημα της οδηγίας 93/22/ΕΟΚ [13]. τις υπηρεσίες οργανισμών συλλογικών επενδύσεων.

[13] ΕΕ L 141, 11. 6. 1993, σ. 27.

(β) τις υπηρεσίες που εξαρτώνται από δραστηριότητες υπέρ των οποίων ισχύει αμοιβαία αναγνώριση και οι οποίες αναφέρονται στο παράρτημα της οδηγίας 89/646/ΕΟΚ [14],

[14] ΕΕ L 386, 30. 12. 1989, σ. 1. οδηγία όπως τροποποιήθηκε από την οδηγία 92/30/ΕΟΚ (ΕΕ L 110, 28. 4. 1992, σ. 52).

(γ) τις συναλλαγές που εξαρτώνται από δραστηριότητες ασφάλισης και αντασφάλισης, και οι οποίες αναφέρονται:

- στο άρθρο 1 της οδηγίας 73/239/ΕΟΚ [15],

[15] ΕΕ L 228, 16. 8. 1973, σ. 3. οδηγία όπως τροποποιήθηκε τελευταία από την οδηγία 92/49/ΕΟΚ (ΕΕ L 228, 11. 8. 1992, σ. 1).

- στο παράρτημα της οδηγίας 79/267/ΕΟΚ [16],

[16] ΕΕ L 63, 13. 3. 1979, σ. 1. οδηγία όπως τροποποιήθηκε τελευταία από την οδηγία 90/619/ΕΟΚ (ΕΕ L 330, 29. 11. 1990, σ. 50).

- στην οδηγία 64/225/ΕΟΚ [17],

[17] ΕΕ 56, 4. 4. 1964, σ. 878/64. οδηγία όπως τροποποιήθηκε από την πράξη προσχώρησης του 1973.

- στις οδηγίες 92/49/ΕΟΚ [18] και 92/96/ΕΟΚ [19].

[18] ΕΕ L 228, 11. 8. 1992, σ. 1.

[19] ΕΕ L 360, 9. 12. 1992, σ. 1.

ΠΑΡΑΡΤΗΜΑ III

Σύμφωνα με το άρθρο 11, σημείο 2) της συμφωνίας, θεωρούνται απαραίτητες οι ακόλουθες γνωστοποιήσεις με ηλεκτρονικά μέσα:

1) δελτία κοινοποίησης. Μπορούν να γνωστοποιούνται πριν ή μαζί με τη διαβίβαση του πλήρους κειμένου.

2) το πλήρες κείμενο του κοινοποιούμενου σχεδίου.

3) βεβαίωση παραλαβής του σχεδίου κειμένου, που περιέχει, μεταξύ άλλων, τη σχετική ημερομηνία λήξης της περιόδου status quo.

4) μηνύματα αίτησης συμπληρωματικών πληροφοριών.

5) απαντήσεις σε αιτήσεις για συμπληρωματικές πληροφορίες.

6) παρατηρήσεις.

7) αιτήσεις για ad hoc συνεδριάσεις.

8) απαντήσεις στις αιτήσεις για ad hoc συνεδριάσεις.

9) αιτήσεις για τελικά κείμενα.

10) πληροφόρηση περί του ότι έχει ζητηθεί εξάμηνη περίοδος status quo.

Οι ακόλουθες γνωστοποιήσεις μπορούν, προς το παρόν, να διαβιβάζονται με φαξ. ωστόσο, προτιμούνται τα ηλεκτρονικά μέσα:

11) τα βασικά νομοθετικά κείμενα ή κανονιστικές διατάξεις.

12) το τελικό κείμενο.

Οι διοικητικές ρυθμίσεις σχετικά με τις γνωστοποιήσεις συμφωνούνται από κοινού από τα συμβαλλόμενα μέρη.

ΣΥΜΦΩΝΙΑ

για την καθιέρωση μιας διαδικασίας πληροφόρησης στον τομέα των τεχνικών κανόνων και των κανόνων σχετικά με τις υπηρεσίες της κοινωνίας της πληροφορίας μεταξύ της Ευρωπαϊκής Κοινότητας και της Δημοκρατίας της Λετονίας

Η ΕΥΡΩΠΑΪΚΗ ΚΟΙΝΟΤΗΤΑ,

αφενός, και

Η ΔΗΜΟΚΡΑΤΙΑ ΤΗΣ ΛΕΤΤΟΝΙΑΣ,

αφετέρου,

οι οποίες στο εξής θα αναφέρονται ως "συμβαλλόμενα μέρη",

Έχοντας υπόψη:

την ευρωπαϊκή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λεττονίας, αφετέρου [20], και ιδίως τους στόχους του άρθρου 1,

[20] ΕΕ L 26, 2.2.1998, σ. 3.

τη διαδικασία πληροφόρησης στον τομέα των τεχνικών κανόνων και των κανόνων σχετικά με τις υπηρεσίες της κοινωνίας της πληροφορίας [21],

[21] Οδηγία 98/34/EΚ (ΕΕ L 204, 21.7.1998, σ. 37), όπως τροποποιήθηκε από την οδηγία 98/48/EΚ (ΕΕ L 217, 5.8.1998, σ. 18)

το πρωτόκολλο της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λεττονίας, αφετέρου [22], σχετικά με την εκτίμηση της πιστότητας και την αποδοχή βιομηχανικών προϊόντων και ιδίως τους στόχους του άρθρου 12,

[22] ΕΕ L 202, 31.7.2002, σ. 3.

Εκτιμώντας τα ακόλουθα:

1. Τη δέσμευση της Δημοκρατίας της Λεττονίας και της Ευρωπαϊκής Κοινότητας να προαγάγουν αρμονικές οικονομικές σχέσεις μεταξύ των συμβαλλόμενων μερών.

2. Την τρέχουσα συνεργασία μεταξύ της Ευρωπαϊκής Κοινότητας και ττης Δημοκρατίας της Λεττονίας στον τομέα των τεχνικών εμποδίων στο εμπόριο και την κοινή άποψη η οποία υιοθετήθηκε στο πλαίσιο της εν λόγω συνεργασίας να επεκταθεί αυτή η διαδικασία πληροφόρησης στον τομέα των τεχνικών κανόνων και των κανόνων σχετικά με τις υπηρεσίες της κοινωνίας της πληροφορίας, η οποία εφαρμόζεται στην Ευρωπαϊκή Κοινότητα, και στη Δημοκρατία της Λεττονίας,

ΣΥΜΦΩΝΗΣΑΝ ΤΑ ΑΚΟΛΟΥΘΑ:

Άρθρο 1

Για τους σκοπούς της παρούσας συμφωνίας, νοούνται ως:

1. "προϊόν": κάθε προϊόν βιομηχανικής κατασκευής και κάθε γεωργικό προϊόν, συμπεριλαμβανομένων και των αλιευτικών προϊόντων.

2. "υπηρεσία": οποιαδήποτε υπηρεσία της κοινωνίας της πληροφορίας, ήτοι κάθε υπηρεσία που συνήθως παρέχεται έναντι αμοιβής, με ηλεκτρονικά μέσα εξ αποστάσεως και κατόπιν προσωπικής επιλογής ενός αποδέκτη υπηρεσιών.

Για τους σκοπούς του παρόντος ορισμού, νοείται με τον όρο:

- "εξ αποστάσεως": υπηρεσία που παρέχεται χωρίς τα συμβαλλόμενα μέρη να είναι ταυτόχρονα παρόντα,

- "με ηλεκτρονικά μέσα": υπηρεσία που παρέχεται στην αφετηρία της και γίνεται αποδεκτή στο προορισμό της μέσω εξοπλισμών ηλεκτρονικής επεξεργασίας (συμπεριλαμβανομένης της ψηφιακής συμπίεσης) ή αποθήκευσης δεδομένων και η οποία παρέχεται, διαβιβάζεται και λαμβάνεται εξ ολοκλήρου μέσω τηλεφωνικής γραμμής, ραδιοφωνικής μετάδοσης, οπτικής ίνας ή με άλλα ηλεκτρομαγνητικά μέσα,

- "κατόπιν συγκεκριμένης παραγγελίας ενός αποδέκτη υπηρεσιών": υπηρεσία που παρέχεται με μετάδοση δεδομένων κατόπιν συγκεκριμένης παραγγελίας.

Στο παράρτημα Ι περιέχεται ενδεικτικός κατάλογος των υπηρεσιών που δεν καλύπτονται από αυτόν τον ορισμό.

Η παρούσα συμφωνία δεν εφαρμόζεται:

- στις υπηρεσίες ραδιοφωνικών μεταδόσεων,

- στις υπηρεσίες ραδιοτηλεοπτικών μεταδόσεων που καλύπτονται από το στοιχείο α) του άρθρου 1 της οδηγίας 89/552/EΟΚ [23].

[23] ΕΕ L 298, 17.10.1989, σ. 23. οδηγία όπως τροποποιήθηκε τελευταία από την οδηγία 97/36/EΚ (ΕΕ L 202, 30.7.1997, σ. 1).

3. "τεχνική προδιαγραφή": η προδιαγραφή που περιέχεται σε έγγραφο στο οποίο ορίζονται τα απαιτούμενα χαρακτηριστικά ενός προϊόντος, όπως τα επίπεδα ποιότητας ή ιδιότητες χρήσης, η ασφάλεια, οι διαστάσεις, συμπεριλαμβανομένων των διατάξεων που ισχύουν για το προϊόν όσον αφορά την ονομασία πώλησης, την ορολογία, τα σύμβολα, τις δοκιμές και τις μεθόδους δοκιμής, τη συσκευασία, τη σήμανση και το ετικετάρισμα, καθώς και τις διαδικασίες αξιολόγησης της πιστότητας.

Ο όρος "τεχνική προδιαγραφή" καλύπτει επίσης τις μεθόδους και διαδικασίες παραγωγής γεωργικών προϊόντων δυνάμει του άρθρου 38 παράγραφος 1 της συνθήκης ίδρυσης της Ευρωπαϊκής Κοινότητας, προϊόντων που προορίζονται για ανθρώπινη διατροφή και διατροφή των ζώων, καθώς και φαρμάκων όπως ορίζονται στο άρθρο 1 της οδηγίας 2001/83/EΚ [24], καθώς και τις μεθόδους και διαδικασίες παραγωγής άλλων προϊόντων, εφόσον αυτές έχουν επιπτώσεις στα χαρακτηριστικά τους γνωρίσματα.

[24] ΕΕ L 311, 28.11.2001, σ. 67.

4. "άλλη απαίτηση": απαίτηση, εκτός των τεχνικών προδιαγραφών, επιβαλλόμενη σε ένα προϊόν, ιδίως για λόγους προστασίας των καταναλωτών ή του περιβάλλοντος, η οποία αφορά τον κύκλο ζωής του προϊόντος μετά τη διάθεσή του στην αγορά, όπως οι συνθήκες χρησιμοποίησης, ανακύκλωσης, επαναχρησιμοποίησης ή εξάλειψής του, εφόσον οι συνθήκες αυτές μπορούν να επηρεάσουν σημαντικά τη σύνθεση ή τη φύση του προϊόντος, ή την εμπορία του.

5. "κανόνας σχετικά με τις υπηρεσίες": απαίτηση γενικής φύσεως σχετικά με την πρόσβαση στις δραστηριότητες των υπηρεσιών που περιγράφονται στο σημείο 2 και στην άσκησή τους, ειδικότερα διατάξεις για τους παρέχοντες υπηρεσίες, τις υπηρεσίες και τον αποδέκτη των υπηρεσιών, εξαιρουμένων των κανόνων που δεν αναφέρονται ειδικά στις υπηρεσίες που ορίζονται στο ίδιο σημείο.

Η παρούσα συμφωνία δεν εφαρμόζεται στους κανόνες που άπτονται ζητημάτων εμπιπτόντων στις κανονιστικές ρυθμίσεις της Ευρωπαϊκής Κοινότητας στον τομέα των τηλεπικοινωνιακών υπηρεσιών, όπως αυτές ορίζονται στην οδηγία 90/387/ΕΟΚ [25].

[25] ΕΕ L 192, 24.7.1990, σ. 1. οδηγία όπως τροποποιήθηκε από την οδηγία 97/51/ΕΚ (ΕΕ L 295, 29.10.1997, σ. 23).

Η παρούσα συμφωνία δεν εφαρμόζεται στους κανόνες που άπτονται ζητημάτων εμπιπτόντων στις κανονιστικές διατάξεις της Ευρωπαϊκής Κοινότητας στον τομέα των χρηματοπιστωτικών υπηρεσιών, σύμφωνα με την ενδεικτική απαρίθμηση των εν λόγω υπηρεσιών στο παράρτημα ΙΙ της παρούσας συμφωνίας.

Με την εξαίρεση του άρθρου 11, η παρούσα οδηγία δεν εφαρμόζεται στους κανόνες που εκδίδονται από ή για οργανωμένες αγορές κατά την έννοια της οδηγίας 93/22/ΕΟΚ, άλλες αγορές ή οργανισμούς που προσφέρουν συμψηφιστικές ή εκκαθαριστικές υπηρεσίες προς τις αγορές αυτές.

Για τους σκοπούς του παρόντος ορισμού:

- ένας κανόνας θεωρείται ότι αφορά ειδικά τις υπηρεσίες της κοινωνίας της πληροφορίας όταν, αν ληφθεί υπόψη η αιτιολογία και το κείμενό του, έχει συγκεκριμένο σκοπό και αντικείμενο, είτε εξ ολοκλήρου είτε σε επιμέρους διατάξεις, να ρυθμίσει με σαφή και εύστοχο τρόπο τις υπηρεσίες αυτές,

- ένας κανόνας δεν θεωρείται ότι αφορά ειδικά τις υπηρεσίες της κοινωνίας της πληροφορίας όταν αφορά τις υπηρεσίες αυτές μόνο κατά συνεκδοχή ή κατά σύμπτωση.

6. "τεχνικός κανόνας": τεχνική προδιαγραφή ή άλλη απαίτηση ή κανόνας σχετικά με τις υπηρεσίες, συμπεριλαμβανομένων των οικείων διοικητικών διατάξεων των οποίων η τήρηση είναι υποχρεωτική de jure ή de facto, για την εμπορία, την παροχή υπηρεσιών, την εγκατάσταση ενός φορέα παροχής υπηρεσιών ή τη χρήση σε κράτος μέλος της Ευρωπαϊκής Κοινότητας ή σε σημαντικό τμήμα του κράτους αυτού, ή στη Δημοκρατία της Λεττονίας ή σε σημαντικό τμήμα του κράτους αυτού, καθώς επίσης και οι νομοθετικές, κανονιστικές και διοικητικές διατάξεις των κρατών μελών της Ευρωπαϊκής Κοινότητας ή της Δημοκρατίας της Λεττονίας, εκτός από τα προβλεπόμενα στο άρθρο 12, που απαγορεύουν την κατασκευή, εισαγωγή, εμπορία ή χρήση ενός προϊόντος και την παροχή ή χρήση μιας υπηρεσίας ή την εγκατάσταση για την παροχή των υπηρεσιών αυτών.

Τεχνικοί κανόνες de facto είναι ιδίως:

- οι νομοθετικές, κανονιστικές ή διοικητικές διατάξεις ενός κράτους μέλους της Ευρωπαϊκής Κοινότητας ή της Δημοκρατίας της Λεττονίας, οι οποίες παραπέμπουν είτε σε τεχνικές προδιαγραφές ή άλλες απαιτήσεις είτε σε κανόνες σχετικά με τις υπηρεσίες, είτε σε επαγγελματικούς κώδικες ή κώδικες ορθής πρακτικής που με τη σειρά τους παραπέμπουν σε τεχνικές προδιαγραφές ή άλλες απαιτήσεις ή κανόνες σχετικά με τις υπηρεσίες, η τήρηση των οποίων αποτελεί τεκμήριο συμβατότητας προς τις προδιαγραφές που καθορίζονται από τις εν λόγω νομοθετικές, κανονιστικές ή διοικητικές διατάξεις,

- οι εκούσιες συμφωνίες στις οποίες η δημόσια αρχή είναι συμβαλλόμενο μέρος και οι οποίες αποσκοπούν στην τήρηση, προς το δημόσιο συμφέρον, των τεχνικών προδιαγραφών ή άλλων απαιτήσεων ή κανόνων σχετικά με τις υπηρεσίες. Εξαιρούνται οι συγγραφές υποχρεώσεων των δημοσίων συμβάσεων,

- οι τεχνικές προδιαγραφές ή άλλες απαιτήσεις ή οι κανόνες περί υπηρεσιών, που συνδέονται με φορολογικά ή οικονομικά μέτρα και επηρεάζουν την κατανάλωση προϊόντων ή υπηρεσιών ενθαρρύνοντας την τήρηση των τεχνικών αυτών προδιαγραφών ή άλλων απαιτήσεων ή κανόνων σχετικά με τις υπηρεσίες. εξαιρούνται οι τεχνικές προδιαγραφές ή άλλες απαιτήσεις ή οι κανόνες σχετικά με τις υπηρεσίες που έχουν σχέση με τα εθνικά συστήματα κοινωνικής ασφάλισης.

Συμπεριλαμβάνονται οι τεχνικοί κανόνες που θέτουν οι ορισθείσες από τα κράτη μέλη υπηρεσίες και βρίσκονται σε κατάλογο καταρτιζόμενο από την Επιτροπή της Ευρωπαϊκής Κοινότητας [26] (η οποία στο εξής αποκαλείται 'η Επιτροπή') στο πλαίσιο της επιτροπής του άρθρου 5 της οδηγίας 98/34/ΕΚ. HΔημοκρατία της Λεττονίας καταρτίζουν τέτοιο κατάλογο και τα διαβιβάζουν στην Επιτροπή την πρώτη ημέρα του πρώτου μήνα που ακολουθεί τη θέση σε ισχύ της παρούσας συμφωνίας..

[26] ΕΕ C 23, 27.1.2000, σ. 3.

Η τροποποίηση του καταλόγου γίνεται με την ίδια διαδικασία.

7. "Σχέδιο τεχνικού κανόνα": το κείμενο μιας τεχνικής προδιαγραφής ή άλλης απαίτησης ή ενός κανόνα σχετικά με τις υπηρεσίες, συμπεριλαμβανομένων των διοικητικών διατάξεων, που εκπονείται προκειμένου η τεχνική αυτή προδιαγραφή ή απαίτηση ή κανόνας σχετικά με τις υπηρεσίες να καθιερωθεί αμέσως ή εν τέλει ως τεχνικός κανόνας, και το οποίο, δεδομένου ότι βρίσκεται σε προπαρασκευαστικό στάδιο, μπορεί να υποστεί ουσιαστικές τροποποιήσεις.

Άρθρο 2

Η παρούσα συμφωνία δεν ισχύει για τα μέτρα που τα κράτη μέλη κρίνουν αναγκαία στο πλαίσιο της συνθήκης για την ίδρυση της Ευρωπαϊκής Κοινότητας ή που η Δημοκρατία της Λεττονίας κρίνουν αναγκαία:

- για την προστασία του κοινού, και ιδιαίτερα των εργαζομένων, κατά τη χρήση προϊόντων, εφόσον τα μέτρα αυτά δεν επηρεάζουν τα προϊόντα.

Άρθρο 3

1. Με την επιφύλαξη του άρθρου 12, η Ευρωπαϊκή Κοινότητα γνωστοποιεί στη Δημοκρατία της Λεττονίας κάθε σχέδιο τεχνικού κανόνα που της γνωστοποιούν τα κράτη μέλη της. Όταν οι εν λόγω τεχνικοί κανόνες απλώς μεταφέρουν αυτούσιο ένα διεθνές ή ευρωπαϊκό πρότυπο, αρκεί μια απλή πληροφόρηση ως προς το συγκεκριμένο πρότυπο. Επίσης, η Κοινότητα απευθύνει στη Δημοκρατία της Λεττονίας κοινοποίηση σχετικά με τους λόγους για τους οποίους είναι αναγκαία η θέσπιση ενός τέτοιου τεχνικού κανόνα, εκτός εάν οι λόγοι αυτοί συνάγονται ήδη από το ίδιο το σχέδιο.

2. Με την επιφύλαξη του άρθρου 12, η Δημοκρατία της Λεττονίας γνωστοποιούν ομοίως στην Ευρωπαϊκή Κοινότητα κάθε σχέδιο τεχνικού κανόνα τους. Εάν οι τεχνικοί αυτοί κανόνες μεταφέρουν αυτούσιο ένα διεθνές ή ευρωπαϊκό πρότυπο, αρκεί μια απλή πληροφόρηση ως προς το συγκεκριμένο πρότυπο. Επίσης, απευθύνει στην Επιτροπή κοινοποίηση σχετικά με τους λόγους για τους οποίους είναι αναγκαία η θέσπιση ενός τέτοιου τεχνικού κανόνα, εκτός εάν οι λόγοι αυτοί συνάγονται ήδη από το ίδιο το σχέδιο.

Άρθρο 4

Το πλήρες κείμενο του γνωστοποιούμενου τεχνικού κανόνα διατίθεται στη γλώσσα του πρωτοτύπου καθώς και πλήρως μεταφρασμένο σε μια από τις επίσημες γλώσσες της Ευρωπαϊκής Κοινότητας.

Άρθρο 5

1. Εάν χρειαστεί, και εφόσον δεν έχει ήδη διαβιβαστεί με κάποια προηγούμενο γνωστοποίηση, κοινοποιείται ταυτοχρόνως το πλήρες κείμενο - στη γλώσσα του πρωτοτύπου - των βασικών νομοθετικών και κανονιστικών διατάξεων που αφορούν κατά κύριο και άμεσο τρόπο τον τεχνικό κανόνα, εφόσον η γνώση του κειμένου αυτού είναι αναγκαία για να εκτιμηθεί η εμβέλεια του σχεδίου τεχνικού κανόνα.

2. Ειδικότερα, όταν το σχέδιο τεχνικού κανόνα αφορά τον περιορισμό της διάθεσης στο εμπόριο ή της χρήσης μιας ουσίας, ενός παρασκευάσματος ή ενός χημικού προϊόντος για λόγους δημόσιας υγείας και προστασίας των καταναλωτών ή του περιβάλλοντος, τα κράτη μέλη και η Δημοκρατία της Λεττονίας γνωστοποιούν επίσης είτε περίληψη είτε, στο μέτρο που είναι διαθέσιμες οι σχετικές πληροφορίες, τα χρήσιμα στοιχεία που αφορούν τη συγκεκριμένη ουσία, παρασκεύασμα ή προϊόν, καθώς και όσα αφορούν τα γνωστά και διαθέσιμα προϊόντα υποκατάστασης. Ομοίως, γνωστοποιούν τις αναμενόμενες επιπτώσεις του μέτρου στη δημόσια υγεία και την προστασία των καταναλωτών και του περιβάλλοντος, συνοδεύοντάς τα με ανάλυση των κινδύνων, διενεργούμενη, όπου συντρέχει λόγος, βάση των γενικών αρχών αξιολόγησης των κινδύνων από χημικά προϊόντα, όπως προβλέπεται στο άρθρο 10, παράγραφος 4) του κανονισμού (ΕΟΚ) αριθ. 793/93 [27] για την περίπτωση ήδη υφιστάμενης ουσίας ή στο άρθρο 3 παράγραφος 2) της οδηγίας 67/548/ΕΟΚ [28] για την περίπτωση νέας ουσίας.

[27] Κανονισμός (ΕΟΚ) αριθ. 793/93 του Συμβουλίου, της 23ης Μαρτίου 1993, για την αξιολόγηση και τον έλεγχο των κινδύνων από τις υπάρχουσες ουσίες (ΕΕ L 84, 5.4.1993, σ.1).

[28] Οδηγία 67/548/ΕΟΚ του Συμβουλίου, της 27ης Ιουνίου 1967, περί προσεγγίσεως των νομοθετικών, κανονιστικών και διοικητικών διατάξεων περί ταξινομήσεως, συσκευασίας και επισημάνσεως των επικίνδυνων ουσιών (ΕΕ L 196, 16.8.1967, σ. 1). Οδηγία, όπως τροποποιήθηκε από την οδηγία 92/32/ΕΟΚ (ΕΕ L 154, 5.6.1992, σ. 1).

Άρθρο 6

Τα κράτη μέλη και η Δημοκρατία της Λεττονίας προβαίνουν σε νέα γνωστοποίηση υπό τους ανωτέρω όρους εφόσον επιφέρουν σημαντικές τροποποιήσεις στο σχέδιο αυτό με αποτέλεσμα να τροποποιείται το πεδίο εφαρμογής του, να συντομεύεται το αρχικό χρονοδιάγραμμα εφαρμογής, να προστίθενται προδιαγραφές ή απαιτήσεις ή να καθίστανται πιο αυστηρές οι εν λόγω προδιαγραφές ή απαιτήσεις. Η αποστολή αυτών των ανακοινώσεων θα γίνεται σύμφωνα με τις διατάξεις του άρθρου 3.

Άρθρο 7

Κάθε συμβαλλόμενο μέρος μπορεί να ζητήσει περαιτέρω πληροφορίες σχετικά με ένα σχέδιο τεχνικού κανόνα που γνωστοποιείται σύμφωνα με την παρούσα συμφωνία.

Άρθρο 8

1. Η Ευρωπαϊκή Κοινότητα και η Δημοκρατία της Λεττονίας μπορούν να διατυπώνουν παρατηρήσεις σχετικά με τα γνωστοποιηθέντα σχέδια τεχνικών κανόνων. Οι παρατηρήσεις της Δημοκρατίας της Λεττονίας διαβιβάζονται στην Επιτροπή και οι παρατηρήσεις της Ευρωπαϊκής Κοινότητας διαβιβάζονται από την Επιτροπή στη Δημοκρατία της Λεττονίας.

2. Τα κράτη μέλη και η Δημοκρατία της Λεττονίας λαμβάνουν υπόψη, στο μέτρο του δυνατού, τις παρατηρήσεις αυτές, αργότερα, κατά την τελική διατύπωση του τεχνικού κανόνα.

3. Όταν πρόκειται για τις τεχνικές προδιαγραφές ή άλλες απαιτήσεις ή τους κανόνες σχετικά με τις υπηρεσίες, που αναφέρει το άρθρο 1, σημείο 6, δεύτερο εδάφιο, τρίτη περίπτωση, οι παρατηρήσεις των συμβαλλόμενων μερών μπορούν να αφορούν μόνο τις πτυχές του μέτρου οι οποίες ενδεχομένως αποτελούν εμπόδιο για τις συναλλαγές ή, προκειμένου για τους κανόνες σχετικά με τις υπηρεσίες, την ελεύθερη κυκλοφορία των υπηρεσιών ή την ελευθερία εγκατάστασης των φορέων παροχής υπηρεσιών και όχι τη φορολογική ή οικονομική του πτυχή.

4. Όταν εφαρμόζεται εξάμηνη περίοδος status quo, σύμφωνα με τους κανόνες που ορίζει η οδηγία 98/34/ΕΚ, η Επιτροπή ενημερώνει σχετικά τη Δημοκρατία της Λεττονίας.

Άρθρο 9

Οι αρμόδιες αρχές των κρατών μελών και της Δημοκρατίας της Λεττονίας αναβάλλουν την έγκριση ενός σχεδίου τεχνικού κανόνα για τρεις μήνες από την ημερομηνία παραλαβής από την Επιτροπή του κειμένου του σχεδίου τεχνικού κανόνα.

Άρθρο 10

Η περίοδος status quo που αναφέρεται στο άρθρο 9 δεν εφαρμόζεται όταν ένα κράτος:

- για επείγοντες λόγους που σχετίζονται με σοβαρή και απρόβλεπτη κατάσταση που αφορά την προστασία της υγείας προσώπων και ζώων, την προστασία των φυτών ή την ασφάλεια και, για τους κανόνες σχετικά με τις υπηρεσίες, με τη δημόσια τάξη και δη με την προστασία των ανηλίκων, πρέπει να εκπονήσει σε ιδιαίτερα σύντομη προθεσμία τεχνικούς κανόνες για να τους εγκρίνει και να τους θέσει σε εφαρμογή αμέσως, χωρίς να είναι δυνατές διαβουλεύσεις ή

- για επείγοντες λόγους που σχετίζονται με σοβαρή κατάσταση που αφορά την προστασία της ασφάλειας και της ακεραιότητας του χρηματοπιστωτικού συστήματος, και δη την προστασία των καταθετών, των επενδυτών και των ασφαλισμένων, οφείλει να εγκρίνει και να θέσει αμέσως σε εφαρμογή κανόνες σχετικούς με τις χρηματοπιστωτικές υπηρεσίες.

Το εν λόγω κράτος αναφέρει τους λόγους που δικαιολογούν το επείγον των εν λόγω μέτρων. Η αιτιολόγηση της ανάγκης για λήψη των μέτρων αυτών γίνεται λεπτομερώς και με σαφήνεια, με ιδιαίτερη έμφαση στον απρόβλεπτο χαρακτήρα και τη σοβαρότητα του κινδύνου που παρουσιάζεται στις αρμόδιες αρχές, καθώς και την απόλυτη ανάγκη να ληφθούν άμεσα μέτρα για την αντιμετώπισή του.

Άρθρο 11

1. Γνωστοποιείται επίσης το τελικό κείμενο στη γλώσσα του πρωτοτύπου του τεχνικού κανόνα.

2. Οι διοικητικές ρυθμίσεις για τις προαναφερόμενες γνωστοποιήσεις περιλαμβάνονται λεπτομερώς στο παράρτημα ΙΙΙ, το οποίο αποτελεί αναπόσπαστο μέρος της παρούσας συμφωνίας.

Άρθρο 12

1. Τα άρθρα 3 έως 10 δεν εφαρμόζονται στις νομοθετικές, κανονιστικές ή διοικητικές διατάξεις των κρατών μελών και της Δημοκρατίας της Λεττονίας ή στις εκούσιες συμφωνίες με τις οποίες τα κράτη μέλη ή η Δημοκρατία της Λεττονίας:

- συμμορφώνονται, όσον αφορά τα κράτη μέλη, προς τις πράξεις αναγκαστικού χαρακτήρα της Ευρωπαϊκής Κοινότητας που έχουν ως αποτέλεσμα την έκδοση τεχνικών προδιαγραφών ή κανόνων σχετικά με τις υπηρεσίες, και, όσον αφορά τη Δημοκρατία της Λεττονίας, προς τη μεταφορά στο εθνικό δίκαιο των πράξεων της Ευρωπαϊκής Κοινότητας που έχουν ως αποτέλεσμα την έκδοση τεχνικών προδιαγραφών ή κανόνων σχετικά με τις υπηρεσίες,

- τηρούν, όσον αφορά τα κράτη μέλη, τις δεσμεύσεις που απορρέουν από διεθνή συμφωνία και έχουν ως αποτέλεσμα την έκδοση κοινών τεχνικών προδιαγραφών ή κανόνων σχετικά με τις υπηρεσίες στην Ευρωπαϊκή Κοινότητα,

- τηρούν, όσον αφορά τη Δημοκρατία της Λεττονίαςτις δεσμεύσεις που απορρέουν από διεθνή συμφωνία και έχουν ως αποτέλεσμα κοινών τεχνικών προδιαγραφών ή κανόνων σχετικά με τις κοινές υπηρεσίες στη Δημοκρατία της Λεττονίας και στην Ευρωπαϊκή Κοινότητα,

- κάνουν χρήση των ρητρών διασφάλισης που προβλέπονται σε πράξεις αναγκαστικού χαρακτήρα της Ευρωπαϊκής Κοινότητας,

- εφαρμόζουν το άρθρο 8(1) της οδηγίας 92/59/ΕΟΚ [29],

[29] Οδηγία 92/59/ΕΟΚ του Συμβουλίου, της 29ης Ιουνίου 1992, για τη γενική ασφάλεια των προϊόντων (ΕΕ L 228, 11.8.1992, σ. 24).

- εκτελούν απλώς απόφαση του Δικαστηρίου των Ευρωπαϊκών Κοινοτήτων,

- τροποποιούν απλώς έναν τεχνικό κανόνα κατά την έννοια του άρθρου 1 σημείο 6, κατόπιν σχετικού αιτήματος της Επιτροπής, προκειμένου να αρθεί ένα εμπόδιο στις συναλλαγές ή προκειμένου για τους κανόνες σχετικά με τις υπηρεσίες, την ελεύθερη κυκλοφορία των υπηρεσιών ή την ελευθερία εγκατάστασης των φορέων παροχής υπηρεσιών.

2. Τα άρθρα 9 και 10 δεν εφαρμόζονται στις νομοθετικές, κανονιστικές και διοικητικές διατάξεις των κρατών μελών και της Δημοκρατίας της Λεττονίας που προβλέπουν απαγόρευση της παραγωγής, εφόσον δεν θέτουν εμπόδια στην ελεύθερη κυκλοφορία των αγαθών.

3. Τα άρθρα 9 και 10 δεν εφαρμόζονται στις τεχνικές προδιαγραφές ή άλλες απαιτήσεις ή στους κανόνες σχετικά με τις υπηρεσίες που αναφέρονται στο άρθρο 1 σημείο 6, δεύτερο εδάφιο, τρίτη περίπτωση.

Άρθρο 13

Οι πληροφορίες που παρέχονται δυνάμει της παρούσας συμφωνίας θεωρούνται εμπιστευτικές εφόσον αυτό ζητηθεί. Ωστόσο, τόσο η Ευρωπαϊκή Κοινότητα όσο και η Δημοκρατία της Λεττονίας μπορούν, λαμβάνοντας τις αναγκαίες προφυλάξεις, να ζητήσουν πραγματογνωμοσύνη από φυσικά ή νομικά πρόσωπα που μπορούν να ανήκουν στον ιδιωτικό τομέα.

Άρθρο 14

1. Στο πλαίσιο της καθιερωμένης συνεργασίας μεταξύ εμπειρογνωμόνων της Ευρωπαϊκής Κοινότητας και της Δημοκρατίας της Λεττονίας στον τομέα των τεχνικών εμποδίων στο εμπόριο, τα συμβαλλόμενα μέρη προβαίνουν σε τακτικές διαβουλεύσεις προκειμένου τόσο να εξασφαλίσουν την ικανοποιητική λειτουργία της διαδικασίας που ορίζεται στην παρούσα συμφωνία όσο και να ανταλλάξουν απόψεις για τις παρατηρήσεις που υποβλήθηκαν από οποιοδήποτε συμβαλλόμενο μέρος σχετικά με ένα σχέδιο τεχνικού κανόνα που γνωστοποιήθηκε σύμφωνα με την παρούσα συμφωνία. Επιπλέον, με κοινή συναίνεση, τα συμβαλλόμενα μέρη μπορούν να πραγματοποιούν πρόσθετες ad hoc συνεδριάσεις προκειμένου να εξετάσουν ειδικές περιπτώσεις που παρουσιάζουν ιδιαίτερο ενδιαφέρον για οποιοδήποτε συμβαλλόμενο μέρος.

2. H Δημοκρατία της Λεττονίας ορίζει εμπειρογνώμονα ο οποίος θα εκπροσωπεί το κράτος του στις συνεδριάσεις της επιτροπής που ιδρύθηκε δυνάμει του άρθρου 5 της οδηγίας 98/34/ΕΚ, μέρος "υπηρεσίες της κοινωνίας της πληροφορίας" και "τεχνικοί κανόνες". Ο εμπειρογνώμονας πρέπει να είναι μέλος των κρατικών υπηρεσιών της Δημοκρατίας της Λεττονίας δεν έχει δικαίωμα ψήφου.

3. Η Επιτροπή γνωστοποιεί, εν ευθέτω χρόνω, στον εμπειρογνώμονα τις ημερομηνίες των συνεδριάσεων και τα θέματα της ημερήσιας διάταξης της επιτροπής. Η Επιτροπή διαβιβάζει τις σχετικές πληροφορίες στον εμπειρογνώμονα.

4. Με πρωτοβουλία του προέδρου της, η επιτροπή μπορεί να συνεδριάζει απόντος του εμπειρογνώμονα που εκπροσωπεί τη Δημοκρατία της Λεττονίας. Σ' αυτή την περίπτωση, η Δημοκρατία της Λεττονίας ενημερώνεται σχετικά.

Άρθρο 15

Η παρούσα συμφωνία θα ισχύει, αφενός, στα εδάφη για τα οποία ισχύει η συνθήκη για την ίδρυση της Ευρωπαϊκής Κοινότητας και σύμφωνα με τους όρους που τίθενται στη συνθήκη αυτή και, αφετέρου, στο έδαφος της Δημοκρατίας της Λεττονίας.

Άρθρο 16

Η παρούσα συμφωνία θα τεθεί σε ισχύ την πρώτη ημέρα του πρώτου μήνα που έπεται της ημερομηνίας κατά την οποία τα συμβαλλόμενα μέρη θα έχουν ανταλλάξει διακοινώσεις σχετικά με την ολοκλήρωση των αντίστοιχων διαδικασιών για την έναρξη ισχύος της παρούσας συμφωνίας.

Άρθρο 17

Η παρούσα συμφωνία λήγει την ημερομηνία προσχώρησης της Δημοκρατίας της Λεττονίαςστην Ευρωπαϊκή Ένωση .

Άρθρο 18

Η παρούσα συμφωνία, συντάχθηκε σε δύο πρωτότυπα στη δανική, ολλανδική, αγγλική, φινλανδική, γαλλική, γερμανική, ελληνική, ιταλική, πορτογαλική, ισπανική, σουηδική και λετονική γλώσσα, κάθε κείμενο όντας εξίσου αυθεντικό.

ΠΑΡΑΡΤΗΜΑ I

Ενδεικτικός κατάλογος υπηρεσιών που δεν καλύπτονται από το άρθρο 1 σημείο 2, δεύτερο εδάφιο

1. Υπηρεσίες που δεν παρέχονται "εξ αποστάσεως"

Υπηρεσίες που παρέχονται παρουσία του παρέχοντος και του αποδέκτη, ακόμη και όταν προϋποθέτουν την χρησιμοποίηση ηλεκτρονικών συσκευών:

(α) εξετάσεις ή θεραπεία σε ιατρείο με χρησιμοποίηση ηλεκτρονικού εξοπλισμού αλλά παρουσία του ασθενούς.

(β) αναδίφηση ηλεκτρονικού καταλόγου μέσα σε κατάστημα παρουσία του πελάτη.

(γ) κράτηση αεροπορικού εισιτηρίου μέσω δικτύου υπολογιστών σε γραφείο ταξιδίων παρουσία του πελάτη.

(δ) διάθεση ηλεκτρονικών παιχνιδιών σε χώρο αναψυχής παρουσία του χρήστη.

2. Υπηρεσίες που δεν παρέχονται "με ηλεκτρονικά μέσα"

- Υπηρεσίες που έχουν υλικό περιεχόμενο, έστω και εάν παρέχονται μέσω ηλεκτρονικών συσκευών:

(α) αυτόματη έκδοση τίτλων (χαρτονομισμάτων, σιδηροδρομικών εισιτηρίων).

(β) πρόσβαση στα οδικά δίκτυα, στους χώρους στάθμευσης κ.λπ., με αντίτιμο ακόμη και αν στην είσοδο ή/και στην έξοδο παρεμβαίνουν ηλεκτρονικές συσκευές για να ελέγξουν την πρόσβαση ή/και να εξασφαλίσουν την ορθή πληρωμή.

- Υπηρεσίες "οff-line": διανομή CD-ROM ή λογισμικού σε δισκέτες.

- Υπηρεσίες που δεν παρέχονται μέσω ηλεκτρονικών συστημάτων απογραφής και επεξεργασίας δεδομένων:

(α) υπηρεσίες φωνητικής τηλεφωνίας.

(β) υπηρεσίες φαξ/τέλεξ.

(γ) υπηρεσίες που παρέχονται μέσω φωνητικής τηλεφωνίας ή φαξ.

(δ) ιατρικές υπηρεσίες μέσω τηλεφώνου/φαξ.

(ε) νομικές υπηρεσίες μέσω τηλεφώνου/φαξ.

(στ) άμεση εμπορία μέσω τηλεφώνου/φαξ.

3. Υπηρεσίες που δεν παρέχονται "κατόπιν προσωπικής επιλογής αποδέκτου υπηρεσιών"

Υπηρεσίες που παρέχονται με τη διαβίβαση δεδομένων χωρίς συγκεκριμένη παραγγελία και προορίζονται για τα ταυτόχρονη παραλαβή από απεριόριστο αριθμό αποδεκτών (μετάδοση "από ένα σημείο σε πολλά σημεία"):

(α) υπηρεσίες ραδιοτηλεοπτικής μετάδοσης (συμπεριλαμβανομένων των "βίντεο σχεδόν ΰ la carte"), κατ' άρθρο 1, στοιχείο α) της οδηγίας 89/552/ΕΟΚ.

(β) υπηρεσίες ραδιοφωνικών μεταδόσεων.

(γ) (οπτικοακουστική) τηλεκειμενογραφία (teletext).

ΠΑΡΑΡΤΗΜΑ II

Ενδεικτικός κατάλογος χρηματοπιστωτικών υπηρεσιών που καλύπτονται από το άρθρο 1, σημείο 5, τρίτο εδάφιο

- Επενδυτικές υπηρεσίες

- Συναλλαγές ασφάλισης και αντασφάλισης

- Τραπεζικές υπηρεσίες

- Συναλλαγές που έχουν σχέση με συνταξιοδοτικά ταμεία

- Υπηρεσίες που αφορούν συναλλαγές επί προθεσμία ή προαιρέσει.

Αυτές οι υπηρεσίες περιλαμβάνουν ιδίως

(α) τις επενδυτικές υπηρεσίες που αναφέρονται στο παράρτημα της οδηγίας 93/22/ΕΟΚ [30]. τις υπηρεσίες οργανισμών συλλογικών επενδύσεων.

[30] ΕΕ L 141, 11. 6. 1993, σ. 27.

(β) τις υπηρεσίες που εξαρτώνται από δραστηριότητες υπέρ των οποίων ισχύει αμοιβαία αναγνώριση και οι οποίες αναφέρονται στο παράρτημα της οδηγίας 89/646/ΕΟΚ [31],

[31] ΕΕ L 386, 30. 12. 1989, σ. 1. οδηγία όπως τροποποιήθηκε από την οδηγία 92/30/ΕΟΚ (ΕΕ L 110, 28. 4. 1992, σ. 52).

(γ) τις συναλλαγές που εξαρτώνται από δραστηριότητες ασφάλισης και αντασφάλισης, και οι οποίες αναφέρονται:

- στο άρθρο 1 της οδηγίας 73/239/ΕΟΚ [32],

[32] ΕΕ L 228, 16. 8. 1973, σ. 3. οδηγία όπως τροποποιήθηκε τελευταία από την οδηγία 92/49/ΕΟΚ (ΕΕ L 228, 11. 8. 1992, σ. 1).

- στο παράρτημα της οδηγίας 79/267/ΕΟΚ [33],

[33] ΕΕ L 63, 13. 3. 1979, σ. 1. οδηγία όπως τροποποιήθηκε τελευταία από την οδηγία 90/619/ΕΟΚ (ΕΕ L 330, 29. 11. 1990, σ. 50).

- στην οδηγία 64/225/ΕΟΚ [34],

[34] ΕΕ 56, 4. 4. 1964, σ. 878/64. οδηγία όπως τροποποιήθηκε από την πράξη προσχώρησης του 1973.

- στις οδηγίες 92/49/ΕΟΚ [35] και 92/96/ΕΟΚ [36].

[35] ΕΕ L 228, 11. 8. 1992, σ. 1.

[36] ΕΕ L 360, 9. 12. 1992, σ. 1.

ΠΑΡΑΡΤΗΜΑ III

Σύμφωνα με το άρθρο 11, σημείο 2) της συμφωνίας, θεωρούνται απαραίτητες οι ακόλουθες γνωστοποιήσεις με ηλεκτρονικά μέσα:

1) δελτία κοινοποίησης. Μπορούν να γνωστοποιούνται πριν ή μαζί με τη διαβίβαση του πλήρους κειμένου.

2) το πλήρες κείμενο του κοινοποιούμενου σχεδίου.

3) βεβαίωση παραλαβής του σχεδίου κειμένου, που περιέχει, μεταξύ άλλων, τη σχετική ημερομηνία λήξης της περιόδου status quo.

4) μηνύματα αίτησης συμπληρωματικών πληροφοριών.

5) απαντήσεις σε αιτήσεις για συμπληρωματικές πληροφορίες.

6) παρατηρήσεις.

7) αιτήσεις για ad hoc συνεδριάσεις.

8) απαντήσεις στις αιτήσεις για ad hoc συνεδριάσεις.

9) αιτήσεις για τελικά κείμενα.

10) πληροφόρηση περί του ότι έχει ζητηθεί εξάμηνη περίοδος status quo.

Οι ακόλουθες γνωστοποιήσεις μπορούν, προς το παρόν, να διαβιβάζονται με φαξ. ωστόσο, προτιμούνται τα ηλεκτρονικά μέσα:

11) τα βασικά νομοθετικά κείμενα ή κανονιστικές διατάξεις.

12) το τελικό κείμενο.

Οι διοικητικές ρυθμίσεις σχετικά με τις γνωστοποιήσεις συμφωνούνται από κοινού από τα συμβαλλόμενα μέρη.

ΣΥΜΦΩΝΙΑ

για την καθιέρωση μιας διαδικασίας πληροφόρησης στον τομέα των τεχνικών κανόνων και των κανόνων σχετικά με τις υπηρεσίες της κοινωνίας της πληροφορίας μεταξύ της Ευρωπαϊκής Κοινότητας και της Δημοκρατίας της Λιθουανίας

Η ΕΥΡΩΠΑΪΚΗ ΚΟΙΝΟΤΗΤΑ,

αφενός, και

Η ΔΗΜΟΚΡΑΤΙΑ ΤΗΣ Λιθουανίας

αφετέρου,

οι οποίες στο εξής θα αναφέρονται ως "συμβαλλόμενα μέρη",

Έχοντας υπόψη:

την ευρωπαϊκή συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λιθουανίας, αφετέρου [37], και ιδίως τους στόχους του άρθρου 1,

[37] ΕΕ L 26, 2.2.1998, σ. 3.

τη διαδικασία πληροφόρησης στον τομέα των τεχνικών κανόνων και των κανόνων σχετικά με τις υπηρεσίες της κοινωνίας της πληροφορίας [38],

[38] Οδηγία 98/34/EΚ (ΕΕ L 204, 21.7.1998, σ. 37), όπως τροποποιήθηκε από την οδηγία 98/48/EΚ (ΕΕ L 217, 5.8.1998, σ. 18)

το πρωτόκολλο της ευρωπαϊκής συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους, αφενός, και της Δημοκρατίας της Λιθουανίας, αφετέρου [39], σχετικά με την εκτίμηση της πιστότητας και την αποδοχή βιομηχανικών προϊόντων και ιδίως τους στόχους του άρθρου 12,

[39] ΕΕ L 202, 31.7.2002, σ. 3.

Εκτιμώντας τα ακόλουθα:

1. Τη δέσμευση της Δημοκρατίας της Λιθουανίας και της Ευρωπαϊκής Κοινότητας να προαγάγουν αρμονικές οικονομικές σχέσεις μεταξύ των συμβαλλόμενων μερών.

2. Την τρέχουσα συνεργασία μεταξύ της Ευρωπαϊκής Κοινότητας και τ της Δημοκρατίας της Λιθουανίας στον τομέα των τεχνικών εμποδίων στο εμπόριο και την κοινή άποψη η οποία υιοθετήθηκε στο πλαίσιο της εν λόγω συνεργασίας να επεκταθεί αυτή η διαδικασία πληροφόρησης στον τομέα των τεχνικών κανόνων και των κανόνων σχετικά με τις υπηρεσίες της κοινωνίας της πληροφορίας, η οποία εφαρμόζεται στην Ευρωπαϊκή Κοινότητα, και στη Δημοκρατία της Λιθουανίας,

ΣΥΜΦΩΝΗΣΑΝ ΤΑ ΑΚΟΛΟΥΘΑ:

Άρθρο 1

Για τους σκοπούς της παρούσας συμφωνίας, νοούνται ως:

1. "προϊόν": κάθε προϊόν βιομηχανικής κατασκευής και κάθε γεωργικό προϊόν, συμπεριλαμβανομένων και των αλιευτικών προϊόντων.

2. "υπηρεσία": οποιαδήποτε υπηρεσία της κοινωνίας της πληροφορίας, ήτοι κάθε υπηρεσία που συνήθως παρέχεται έναντι αμοιβής, με ηλεκτρονικά μέσα εξ αποστάσεως και κατόπιν προσωπικής επιλογής ενός αποδέκτη υπηρεσιών.

Για τους σκοπούς του παρόντος ορισμού, νοείται με τον όρο:

- "εξ αποστάσεως": υπηρεσία που παρέχεται χωρίς τα συμβαλλόμενα μέρη να είναι ταυτόχρονα παρόντα,

- "με ηλεκτρονικά μέσα": υπηρεσία που παρέχεται στην αφετηρία της και γίνεται αποδεκτή στο προορισμό της μέσω εξοπλισμών ηλεκτρονικής επεξεργασίας (συμπεριλαμβανομένης της ψηφιακής συμπίεσης) ή αποθήκευσης δεδομένων και η οποία παρέχεται, διαβιβάζεται και λαμβάνεται εξ ολοκλήρου μέσω τηλεφωνικής γραμμής, ραδιοφωνικής μετάδοσης, οπτικής ίνας ή με άλλα ηλεκτρομαγνητικά μέσα,

- "κατόπιν συγκεκριμένης παραγγελίας ενός αποδέκτη υπηρεσιών": υπηρεσία που παρέχεται με μετάδοση δεδομένων κατόπιν συγκεκριμένης παραγγελίας.

Στο παράρτημα Ι περιέχεται ενδεικτικός κατάλογος των υπηρεσιών που δεν καλύπτονται από αυτόν τον ορισμό.

Η παρούσα συμφωνία δεν εφαρμόζεται:

- στις υπηρεσίες ραδιοφωνικών μεταδόσεων,

- στις υπηρεσίες ραδιοτηλεοπτικών μεταδόσεων που καλύπτονται από το στοιχείο α) του άρθρου 1 της οδηγίας 89/552/EΟΚ [40].

[40] ΕΕ L 298, 17.10.1989, σ. 23. οδηγία όπως τροποποιήθηκε τελευταία από την οδηγία 97/36/EΚ (ΕΕ L 202, 30.7.1997, σ. 1).

3. "τεχνική προδιαγραφή": η προδιαγραφή που περιέχεται σε έγγραφο στο οποίο ορίζονται τα απαιτούμενα χαρακτηριστικά ενός προϊόντος, όπως τα επίπεδα ποιότητας ή ιδιότητες χρήσης, η ασφάλεια, οι διαστάσεις, συμπεριλαμβανομένων των διατάξεων που ισχύουν για το προϊόν όσον αφορά την ονομασία πώλησης, την ορολογία, τα σύμβολα, τις δοκιμές και τις μεθόδους δοκιμής, τη συσκευασία, τη σήμανση και το ετικετάρισμα, καθώς και τις διαδικασίες αξιολόγησης της πιστότητας.

Ο όρος "τεχνική προδιαγραφή" καλύπτει επίσης τις μεθόδους και διαδικασίες παραγωγής γεωργικών προϊόντων δυνάμει του άρθρου 38 παράγραφος 1 της συνθήκης ίδρυσης της Ευρωπαϊκής Κοινότητας, προϊόντων που προορίζονται για ανθρώπινη διατροφή και διατροφή των ζώων, καθώς και φαρμάκων όπως ορίζονται στο άρθρο 1 της οδηγίας 2001/83/EΚ [41], καθώς και τις μεθόδους και διαδικασίες παραγωγής άλλων προϊόντων, εφόσον αυτές έχουν επιπτώσεις στα χαρακτηριστικά τους γνωρίσματα.

[41] ΕΕ L 311, 28.11.2001, σ. 67.

4. "άλλη απαίτηση": απαίτηση, εκτός των τεχνικών προδιαγραφών, επιβαλλόμενη σε ένα προϊόν, ιδίως για λόγους προστασίας των καταναλωτών ή του περιβάλλοντος, η οποία αφορά τον κύκλο ζωής του προϊόντος μετά τη διάθεσή του στην αγορά, όπως οι συνθήκες χρησιμοποίησης, ανακύκλωσης, επαναχρησιμοποίησης ή εξάλειψής του, εφόσον οι συνθήκες αυτές μπορούν να επηρεάσουν σημαντικά τη σύνθεση ή τη φύση του προϊόντος, ή την εμπορία του.

5. "κανόνας σχετικά με τις υπηρεσίες": απαίτηση γενικής φύσεως σχετικά με την πρόσβαση στις δραστηριότητες των υπηρεσιών που περιγράφονται στο σημείο 2 και στην άσκησή τους, ειδικότερα διατάξεις για τους παρέχοντες υπηρεσίες, τις υπηρεσίες και τον αποδέκτη των υπηρεσιών, εξαιρουμένων των κανόνων που δεν αναφέρονται ειδικά στις υπηρεσίες που ορίζονται στο ίδιο σημείο.

Η παρούσα συμφωνία δεν εφαρμόζεται στους κανόνες που άπτονται ζητημάτων εμπιπτόντων στις κανονιστικές ρυθμίσεις της Ευρωπαϊκής Κοινότητας στον τομέα των τηλεπικοινωνιακών υπηρεσιών, όπως αυτές ορίζονται στην οδηγία 90/387/ΕΟΚ [42].

[42] ΕΕ L 192, 24.7.1990, σ. 1. οδηγία όπως τροποποιήθηκε από την οδηγία 97/51/ΕΚ (ΕΕ L 295, 29.10.1997, σ. 23).

Η παρούσα συμφωνία δεν εφαρμόζεται στους κανόνες που άπτονται ζητημάτων εμπιπτόντων στις κανονιστικές διατάξεις της Ευρωπαϊκής Κοινότητας στον τομέα των χρηματοπιστωτικών υπηρεσιών, σύμφωνα με την ενδεικτική απαρίθμηση των εν λόγω υπηρεσιών στο παράρτημα ΙΙ της παρούσας συμφωνίας.

Με την εξαίρεση του άρθρου 11, η παρούσα οδηγία δεν εφαρμόζεται στους κανόνες που εκδίδονται από ή για οργανωμένες αγορές κατά την έννοια της οδηγίας 93/22/ΕΟΚ, άλλες αγορές ή οργανισμούς που προσφέρουν συμψηφιστικές ή εκκαθαριστικές υπηρεσίες προς τις αγορές αυτές.

Για τους σκοπούς του παρόντος ορισμού:

- ένας κανόνας θεωρείται ότι αφορά ειδικά τις υπηρεσίες της κοινωνίας της πληροφορίας όταν, αν ληφθεί υπόψη η αιτιολογία και το κείμενό του, έχει συγκεκριμένο σκοπό και αντικείμενο, είτε εξ ολοκλήρου είτε σε επιμέρους διατάξεις, να ρυθμίσει με σαφή και εύστοχο τρόπο τις υπηρεσίες αυτές,

- ένας κανόνας δεν θεωρείται ότι αφορά ειδικά τις υπηρεσίες της κοινωνίας της πληροφορίας όταν αφορά τις υπηρεσίες αυτές μόνο κατά συνεκδοχή ή κατά σύμπτωση.

6. "τεχνικός κανόνας": τεχνική προδιαγραφή ή άλλη απαίτηση ή κανόνας σχετικά με τις υπηρεσίες, συμπεριλαμβανομένων των οικείων διοικητικών διατάξεων των οποίων η τήρηση είναι υποχρεωτική de jure ή de facto, για την εμπορία, την παροχή υπηρεσιών, την εγκατάσταση ενός φορέα παροχής υπηρεσιών ή τη χρήση σε κράτος μέλος της Ευρωπαϊκής Κοινότητας ή σε σημαντικό τμήμα του κράτους αυτού, ή στη Δημοκρατία της Λιθουανίας σε σημαντικό τμήμα του κράτους αυτού, καθώς επίσης και οι νομοθετικές, κανονιστικές και διοικητικές διατάξεις των κρατών μελών της Ευρωπαϊκής Κοινότητας ή της Δημοκρατίας της Λιθουανίας, εκτός από τα προβλεπόμενα στο άρθρο 12, που απαγορεύουν την κατασκευή, εισαγωγή, εμπορία ή χρήση ενός προϊόντος και την παροχή ή χρήση μιας υπηρεσίας ή την εγκατάσταση για την παροχή των υπηρεσιών αυτών.

Τεχνικοί κανόνες de facto είναι ιδίως:

- οι νομοθετικές, κανονιστικές ή διοικητικές διατάξεις ενός κράτους μέλους της Ευρωπαϊκής Κοινότητας ή της Δημοκρατίας της Λιθουανίας, οι οποίες παραπέμπουν είτε σε τεχνικές προδιαγραφές ή άλλες απαιτήσεις είτε σε κανόνες σχετικά με τις υπηρεσίες, είτε σε επαγγελματικούς κώδικες ή κώδικες ορθής πρακτικής που με τη σειρά τους παραπέμπουν σε τεχνικές προδιαγραφές ή άλλες απαιτήσεις ή κανόνες σχετικά με τις υπηρεσίες, η τήρηση των οποίων αποτελεί τεκμήριο συμβατότητας προς τις προδιαγραφές που καθορίζονται από τις εν λόγω νομοθετικές, κανονιστικές ή διοικητικές διατάξεις,

- οι εκούσιες συμφωνίες στις οποίες η δημόσια αρχή είναι συμβαλλόμενο μέρος και οι οποίες αποσκοπούν στην τήρηση, προς το δημόσιο συμφέρον, των τεχνικών προδιαγραφών ή άλλων απαιτήσεων ή κανόνων σχετικά με τις υπηρεσίες. Εξαιρούνται οι συγγραφές υποχρεώσεων των δημοσίων συμβάσεων,

- οι τεχνικές προδιαγραφές ή άλλες απαιτήσεις ή οι κανόνες περί υπηρεσιών, που συνδέονται με φορολογικά ή οικονομικά μέτρα και επηρεάζουν την κατανάλωση προϊόντων ή υπηρεσιών ενθαρρύνοντας την τήρηση των τεχνικών αυτών προδιαγραφών ή άλλων απαιτήσεων ή κανόνων σχετικά με τις υπηρεσίες. εξαιρούνται οι τεχνικές προδιαγραφές ή άλλες απαιτήσεις ή οι κανόνες σχετικά με τις υπηρεσίες που έχουν σχέση με τα εθνικά συστήματα κοινωνικής ασφάλισης.

Συμπεριλαμβάνονται οι τεχνικοί κανόνες που θέτουν οι ορισθείσες από τα κράτη μέλη υπηρεσίες και βρίσκονται σε κατάλογο καταρτιζόμενο από την Επιτροπή της Ευρωπαϊκής Κοινότητας [43] (η οποία στο εξής αποκαλείται 'η Επιτροπή') στο πλαίσιο της επιτροπής του άρθρου 5 της οδηγίας 98/34/ΕΚ. H Δημοκρατία της Λιθουανίας καταρτίζουν τέτοιο κατάλογο και τα διαβιβάζουν στην Επιτροπή την πρώτη ημέρα του πρώτου μήνα που ακολουθεί τη θέση σε ισχύ της παρούσας συμφωνίας..

[43] ΕΕ C 23, 27.1.2000, σ. 3.

Η τροποποίηση του καταλόγου γίνεται με την ίδια διαδικασία.

7. "Σχέδιο τεχνικού κανόνα": το κείμενο μιας τεχνικής προδιαγραφής ή άλλης απαίτησης ή ενός κανόνα σχετικά με τις υπηρεσίες, συμπεριλαμβανομένων των διοικητικών διατάξεων, που εκπονείται προκειμένου η τεχνική αυτή προδιαγραφή ή απαίτηση ή κανόνας σχετικά με τις υπηρεσίες να καθιερωθεί αμέσως ή εν τέλει ως τεχνικός κανόνας, και το οποίο, δεδομένου ότι βρίσκεται σε προπαρασκευαστικό στάδιο, μπορεί να υποστεί ουσιαστικές τροποποιήσεις.

Άρθρο 2

Η παρούσα συμφωνία δεν ισχύει για τα μέτρα που τα κράτη μέλη κρίνουν αναγκαία στο πλαίσιο της συνθήκης για την ίδρυση της Ευρωπαϊκής Κοινότητας ή που η Δημοκρατία της Λιθουανίας κρίνουν αναγκαία:

- για την προστασία του κοινού, και ιδιαίτερα των εργαζομένων, κατά τη χρήση προϊόντων, εφόσον τα μέτρα αυτά δεν επηρεάζουν τα προϊόντα.

Άρθρο 3

1. Με την επιφύλαξη του άρθρου 12, η Ευρωπαϊκή Κοινότητα γνωστοποιεί στη Δημοκρατία της Λιθουανίας κάθε σχέδιο τεχνικού κανόνα που της γνωστοποιούν τα κράτη μέλη της. Όταν οι εν λόγω τεχνικοί κανόνες απλώς μεταφέρουν αυτούσιο ένα διεθνές ή ευρωπαϊκό πρότυπο, αρκεί μια απλή πληροφόρηση ως προς το συγκεκριμένο πρότυπο. Επίσης, η Κοινότητα απευθύνει στη Δημοκρατία της Λιθουανίας κοινοποίηση σχετικά με τους λόγους για τους οποίους είναι αναγκαία η θέσπιση ενός τέτοιου τεχνικού κανόνα, εκτός εάν οι λόγοι αυτοί συνάγονται ήδη από το ίδιο το σχέδιο.

2. Με την επιφύλαξη του άρθρου 12, η Δημοκρατία της Λιθουανίας γνωστοποιούν ομοίως στην Ευρωπαϊκή Κοινότητα κάθε σχέδιο τεχνικού κανόνα τους. Εάν οι τεχνικοί αυτοί κανόνες μεταφέρουν αυτούσιο ένα διεθνές ή ευρωπαϊκό πρότυπο, αρκεί μια απλή πληροφόρηση ως προς το συγκεκριμένο πρότυπο. Επίσης, απευθύνει στην Επιτροπή κοινοποίηση σχετικά με τους λόγους για τους οποίους είναι αναγκαία η θέσπιση ενός τέτοιου τεχνικού κανόνα, εκτός εάν οι λόγοι αυτοί συνάγονται ήδη από το ίδιο το σχέδιο.

Άρθρο 4

Το πλήρες κείμενο του γνωστοποιούμενου τεχνικού κανόνα διατίθεται στη γλώσσα του πρωτοτύπου καθώς και πλήρως μεταφρασμένο σε μια από τις επίσημες γλώσσες της Ευρωπαϊκής Κοινότητας.

Άρθρο 5

1. Εάν χρειαστεί, και εφόσον δεν έχει ήδη διαβιβαστεί με κάποια προηγούμενο γνωστοποίηση, κοινοποιείται ταυτοχρόνως το πλήρες κείμενο - στη γλώσσα του πρωτοτύπου - των βασικών νομοθετικών και κανονιστικών διατάξεων που αφορούν κατά κύριο και άμεσο τρόπο τον τεχνικό κανόνα, εφόσον η γνώση του κειμένου αυτού είναι αναγκαία για να εκτιμηθεί η εμβέλεια του σχεδίου τεχνικού κανόνα.

2. Ειδικότερα, όταν το σχέδιο τεχνικού κανόνα αφορά τον περιορισμό της διάθεσης στο εμπόριο ή της χρήσης μιας ουσίας, ενός παρασκευάσματος ή ενός χημικού προϊόντος για λόγους δημόσιας υγείας και προστασίας των καταναλωτών ή του περιβάλλοντος, τα κράτη μέλη και η Δημοκρατία της Λιθουανίας γνωστοποιούν επίσης είτε περίληψη είτε, στο μέτρο που είναι διαθέσιμες οι σχετικές πληροφορίες, τα χρήσιμα στοιχεία που αφορούν τη συγκεκριμένη ουσία, παρασκεύασμα ή προϊόν, καθώς και όσα αφορούν τα γνωστά και διαθέσιμα προϊόντα υποκατάστασης. Ομοίως, γνωστοποιούν τις αναμενόμενες επιπτώσεις του μέτρου στη δημόσια υγεία και την προστασία των καταναλωτών και του περιβάλλοντος, συνοδεύοντάς τα με ανάλυση των κινδύνων, διενεργούμενη, όπου συντρέχει λόγος, βάση των γενικών αρχών αξιολόγησης των κινδύνων από χημικά προϊόντα, όπως προβλέπεται στο άρθρο 10, παράγραφος 4) του κανονισμού (ΕΟΚ) αριθ. 793/93 [44] για την περίπτωση ήδη υφιστάμενης ουσίας ή στο άρθρο 3 παράγραφος 2) της οδηγίας 67/548/ΕΟΚ [45] για την περίπτωση νέας ουσίας.

[44] Κανονισμός (ΕΟΚ) αριθ. 793/93 του Συμβουλίου, της 23ης Μαρτίου 1993, για την αξιολόγηση και τον έλεγχο των κινδύνων από τις υπάρχουσες ουσίες (ΕΕ L 84, 5.4.1993, σ.1).

[45] Οδηγία 67/548/ΕΟΚ του Συμβουλίου, της 27ης Ιουνίου 1967, περί προσεγγίσεως των νομοθετικών, κανονιστικών και διοικητικών διατάξεων περί ταξινομήσεως, συσκευασίας και επισημάνσεως των επικίνδυνων ουσιών (ΕΕ L 196, 16.8.1967, σ. 1). Οδηγία, όπως τροποποιήθηκε από την οδηγία 92/32/ΕΟΚ (ΕΕ L 154, 5.6.1992, σ. 1).

Άρθρο 6

Τα κράτη μέλη και η Δημοκρατία της Λιθουανίας προβαίνουν σε νέα γνωστοποίηση υπό τους ανωτέρω όρους εφόσον επιφέρουν σημαντικές τροποποιήσεις στο σχέδιο αυτό με αποτέλεσμα να τροποποιείται το πεδίο εφαρμογής του, να συντομεύεται το αρχικό χρονοδιάγραμμα εφαρμογής, να προστίθενται προδιαγραφές ή απαιτήσεις ή να καθίστανται πιο αυστηρές οι εν λόγω προδιαγραφές ή απαιτήσεις. Η αποστολή αυτών των ανακοινώσεων θα γίνεται σύμφωνα με τις διατάξεις του άρθρου 3.

Άρθρο 7

Κάθε συμβαλλόμενο μέρος μπορεί να ζητήσει περαιτέρω πληροφορίες σχετικά με ένα σχέδιο τεχνικού κανόνα που γνωστοποιείται σύμφωνα με την παρούσα συμφωνία.

Άρθρο 8

1. Η Ευρωπαϊκή Κοινότητα και η Δημοκρατία της Λιθουανίας μπορούν να διατυπώνουν παρατηρήσεις σχετικά με τα γνωστοποιηθέντα σχέδια τεχνικών κανόνων. Οι παρατηρήσεις της Δημοκρατίας της Λιθουανίας διαβιβάζονται στην Επιτροπή και οι παρατηρήσεις της Ευρωπαϊκής Κοινότητας διαβιβάζονται από την Επιτροπή στη Δημοκρατία της Λιθουανίας.

2. Τα κράτη μέλη και η Δημοκρατία της Λιθουανίας λαμβάνουν υπόψη, στο μέτρο του δυνατού, τις παρατηρήσεις αυτές, αργότερα, κατά την τελική διατύπωση του τεχνικού κανόνα.

3. Όταν πρόκειται για τις τεχνικές προδιαγραφές ή άλλες απαιτήσεις ή τους κανόνες σχετικά με τις υπηρεσίες, που αναφέρει το άρθρο 1, σημείο 6, δεύτερο εδάφιο, τρίτη περίπτωση, οι παρατηρήσεις των συμβαλλόμενων μερών μπορούν να αφορούν μόνο τις πτυχές του μέτρου οι οποίες ενδεχομένως αποτελούν εμπόδιο για τις συναλλαγές ή, προκειμένου για τους κανόνες σχετικά με τις υπηρεσίες, την ελεύθερη κυκλοφορία των υπηρεσιών ή την ελευθερία εγκατάστασης των φορέων παροχής υπηρεσιών και όχι τη φορολογική ή οικονομική του πτυχή.

4. Όταν εφαρμόζεται εξάμηνη περίοδος status quo, σύμφωνα με τους κανόνες που ορίζει η οδηγία 98/34/ΕΚ, η Επιτροπή ενημερώνει σχετικά τη Δημοκρατία της Λιθουανίας.

Άρθρο 9

Οι αρμόδιες αρχές των κρατών μελών και της Δημοκρατίας της Λιθουανίας αναβάλλουν την έγκριση ενός σχεδίου τεχνικού κανόνα για τρεις μήνες από την ημερομηνία παραλαβής από την Επιτροπή του κειμένου του σχεδίου τεχνικού κανόνα.

Άρθρο 10

Η περίοδος status quo που αναφέρεται στο άρθρο 9 δεν εφαρμόζεται όταν ένα κράτος:

- για επείγοντες λόγους που σχετίζονται με σοβαρή και απρόβλεπτη κατάσταση που αφορά την προστασία της υγείας προσώπων και ζώων, την προστασία των φυτών ή την ασφάλεια και, για τους κανόνες σχετικά με τις υπηρεσίες, με τη δημόσια τάξη και δη με την προστασία των ανηλίκων, πρέπει να εκπονήσει σε ιδιαίτερα σύντομη προθεσμία τεχνικούς κανόνες για να τους εγκρίνει και να τους θέσει σε εφαρμογή αμέσως, χωρίς να είναι δυνατές διαβουλεύσεις ή

- για επείγοντες λόγους που σχετίζονται με σοβαρή κατάσταση που αφορά την προστασία της ασφάλειας και της ακεραιότητας του χρηματοπιστωτικού συστήματος, και δη την προστασία των καταθετών, των επενδυτών και των ασφαλισμένων, οφείλει να εγκρίνει και να θέσει αμέσως σε εφαρμογή κανόνες σχετικούς με τις χρηματοπιστωτικές υπηρεσίες.

Το εν λόγω κράτος αναφέρει τους λόγους που δικαιολογούν το επείγον των εν λόγω μέτρων. Η αιτιολόγηση της ανάγκης για λήψη των μέτρων αυτών γίνεται λεπτομερώς και με σαφήνεια, με ιδιαίτερη έμφαση στον απρόβλεπτο χαρακτήρα και τη σοβαρότητα του κινδύνου που παρουσιάζεται στις αρμόδιες αρχές, καθώς και την απόλυτη ανάγκη να ληφθούν άμεσα μέτρα για την αντιμετώπισή του.

Άρθρο 11

1. Γνωστοποιείται επίσης το τελικό κείμενο στη γλώσσα του πρωτοτύπου του τεχνικού κανόνα.

2. Οι διοικητικές ρυθμίσεις για τις προαναφερόμενες γνωστοποιήσεις περιλαμβάνονται λεπτομερώς στο παράρτημα ΙΙΙ, το οποίο αποτελεί αναπόσπαστο μέρος της παρούσας συμφωνίας.

Άρθρο 12

1. Τα άρθρα 3 έως 10 δεν εφαρμόζονται στις νομοθετικές, κανονιστικές ή διοικητικές διατάξεις των κρατών μελών και της Δημοκρατίας της Λιθουανίας ή στις εκούσιες συμφωνίες με τις οποίες τα κράτη μέλη ή η Δημοκρατία της Λιθουανίας:

- συμμορφώνονται, όσον αφορά τα κράτη μέλη, προς τις πράξεις αναγκαστικού χαρακτήρα της Ευρωπαϊκής Κοινότητας που έχουν ως αποτέλεσμα την έκδοση τεχνικών προδιαγραφών ή κανόνων σχετικά με τις υπηρεσίες, και, όσον αφορά τη Δημοκρατία της Λεττονίας, προς τη μεταφορά στο εθνικό δίκαιο των πράξεων της Ευρωπαϊκής Κοινότητας που έχουν ως αποτέλεσμα την έκδοση τεχνικών προδιαγραφών ή κανόνων σχετικά με τις υπηρεσίες,

- τηρούν, όσον αφορά τα κράτη μέλη, τις δεσμεύσεις που απορρέουν από διεθνή συμφωνία και έχουν ως αποτέλεσμα την έκδοση κοινών τεχνικών προδιαγραφών ή κανόνων σχετικά με τις υπηρεσίες στην Ευρωπαϊκή Κοινότητα,

- τηρούν, όσον αφορά τη Δημοκρατία της Λιθουανίας δεσμεύσεις που απορρέουν από διεθνή συμφωνία και έχουν ως αποτέλεσμα κοινών τεχνικών προδιαγραφών ή κανόνων σχετικά με τις κοινές υπηρεσίες στη Δημοκρατία της Λιθουανίας και στην Ευρωπαϊκή Κοινότητα,

- κάνουν χρήση των ρητρών διασφάλισης που προβλέπονται σε πράξεις αναγκαστικού χαρακτήρα της Ευρωπαϊκής Κοινότητας,

- εφαρμόζουν το άρθρο 8(1) της οδηγίας 92/59/ΕΟΚ [46],

[46] Οδηγία 92/59/ΕΟΚ του Συμβουλίου, της 29ης Ιουνίου 1992, για τη γενική ασφάλεια των προϊόντων (ΕΕ L 228, 11.8.1992, σ. 24).

- εκτελούν απλώς απόφαση του Δικαστηρίου των Ευρωπαϊκών Κοινοτήτων,

- τροποποιούν απλώς έναν τεχνικό κανόνα κατά την έννοια του άρθρου 1 σημείο 6, κατόπιν σχετικού αιτήματος της Επιτροπής, προκειμένου να αρθεί ένα εμπόδιο στις συναλλαγές ή προκειμένου για τους κανόνες σχετικά με τις υπηρεσίες, την ελεύθερη κυκλοφορία των υπηρεσιών ή την ελευθερία εγκατάστασης των φορέων παροχής υπηρεσιών.

2. Τα άρθρα 9 και 10 δεν εφαρμόζονται στις νομοθετικές, κανονιστικές και διοικητικές διατάξεις των κρατών μελών και της Δημοκρατίας της Λιθουανίας που προβλέπουν απαγόρευση της παραγωγής, εφόσον δεν θέτουν εμπόδια στην ελεύθερη κυκλοφορία των αγαθών.

3. Τα άρθρα 9 και 10 δεν εφαρμόζονται στις τεχνικές προδιαγραφές ή άλλες απαιτήσεις ή στους κανόνες σχετικά με τις υπηρεσίες που αναφέρονται στο άρθρο 1 σημείο 6, δεύτερο εδάφιο, τρίτη περίπτωση.

Άρθρο 13

Οι πληροφορίες που παρέχονται δυνάμει της παρούσας συμφωνίας θεωρούνται εμπιστευτικές εφόσον αυτό ζητηθεί. Ωστόσο, τόσο η Ευρωπαϊκή Κοινότητα όσο και η Δημοκρατία της Λιθουανίας μπορούν, λαμβάνοντας τις αναγκαίες προφυλάξεις, να ζητήσουν πραγματογνωμοσύνη από φυσικά ή νομικά πρόσωπα που μπορούν να ανήκουν στον ιδιωτικό τομέα.

Άρθρο 14

1. Στο πλαίσιο της καθιερωμένης συνεργασίας μεταξύ εμπειρογνωμόνων της Ευρωπαϊκής Κοινότητας και της Δημοκρατίας της Λιθουανίας στον τομέα των τεχνικών εμποδίων στο εμπόριο, τα συμβαλλόμενα μέρη προβαίνουν σε τακτικές διαβουλεύσεις προκειμένου τόσο να εξασφαλίσουν την ικανοποιητική λειτουργία της διαδικασίας που ορίζεται στην παρούσα συμφωνία όσο και να ανταλλάξουν απόψεις για τις παρατηρήσεις που υποβλήθηκαν από οποιοδήποτε συμβαλλόμενο μέρος σχετικά με ένα σχέδιο τεχνικού κανόνα που γνωστοποιήθηκε σύμφωνα με την παρούσα συμφωνία. Επιπλέον, με κοινή συναίνεση, τα συμβαλλόμενα μέρη μπορούν να πραγματοποιούν πρόσθετες ad hoc συνεδριάσεις προκειμένου να εξετάσουν ειδικές περιπτώσεις που παρουσιάζουν ιδιαίτερο ενδιαφέρον για οποιοδήποτε συμβαλλόμενο μέρος.

2. H Δημοκρατία της Λιθουανίας ορίζει εμπειρογνώμονα ο οποίος θα εκπροσωπεί το κράτος του στις συνεδριάσεις της επιτροπής που ιδρύθηκε δυνάμει του άρθρου 5 της οδηγίας 98/34/ΕΚ, μέρος "υπηρεσίες της κοινωνίας της πληροφορίας" και "τεχνικοί κανόνες". Ο εμπειρογνώμονας πρέπει να είναι μέλος των κρατικών υπηρεσιών της Δημοκρατίας της Λεττονίας δεν έχει δικαίωμα ψήφου.

3. Η Επιτροπή γνωστοποιεί, εν ευθέτω χρόνω, στον εμπειρογνώμονα τις ημερομηνίες των συνεδριάσεων και τα θέματα της ημερήσιας διάταξης της επιτροπής. Η Επιτροπή διαβιβάζει τις σχετικές πληροφορίες στον εμπειρογνώμονα.

4. Με πρωτοβουλία του προέδρου της, η επιτροπή μπορεί να συνεδριάζει απόντος του εμπειρογνώμονα που εκπροσωπεί τη Δημοκρατία της Λιθουανίας. Σ' αυτή την περίπτωση, η Δημοκρατία της Λεττονίας ενημερώνεται σχετικά.

Άρθρο 15

Η παρούσα συμφωνία θα ισχύει, αφενός, στα εδάφη για τα οποία ισχύει η συνθήκη για την ίδρυση της Ευρωπαϊκής Κοινότητας και σύμφωνα με τους όρους που τίθενται στη συνθήκη αυτή και, αφετέρου, στο έδαφος της Δημοκρατίας της Λιθουανίας.

Άρθρο 16

Η παρούσα συμφωνία θα τεθεί σε ισχύ την πρώτη ημέρα του πρώτου μήνα που έπεται της ημερομηνίας κατά την οποία τα συμβαλλόμενα μέρη θα έχουν ανταλλάξει διακοινώσεις σχετικά με την ολοκλήρωση των αντίστοιχων διαδικασιών για την έναρξη ισχύος της παρούσας συμφωνίας.

Άρθρο 17

Η παρούσα συμφωνία λήγει την ημερομηνία προσχώρησης της Δημοκρατίας της Λιθουανίας στην Ευρωπαϊκή Ένωση .

Άρθρο 18

Η παρούσα συμφωνία, συντάχθηκε σε δύο πρωτότυπα στη δανική, ολλανδική, αγγλική, φινλανδική, γαλλική, γερμανική, ελληνική, ιταλική, πορτογαλική, ισπανική, σουηδική και λιθουανική γλώσσα, κάθε κείμενο όντας εξίσου αυθεντικό.

ΠΑΡΑΡΤΗΜΑ I

Ενδεικτικός κατάλογος υπηρεσιών που δεν καλύπτονται από το άρθρο 1 σημείο 2, δεύτερο εδάφιο

1. Υπηρεσίες που δεν παρέχονται "εξ αποστάσεως"

Υπηρεσίες που παρέχονται παρουσία του παρέχοντος και του αποδέκτη, ακόμη και όταν προϋποθέτουν την χρησιμοποίηση ηλεκτρονικών συσκευών:

(α) εξετάσεις ή θεραπεία σε ιατρείο με χρησιμοποίηση ηλεκτρονικού εξοπλισμού αλλά παρουσία του ασθενούς.

(β) αναδίφηση ηλεκτρονικού καταλόγου μέσα σε κατάστημα παρουσία του πελάτη.

(γ) κράτηση αεροπορικού εισιτηρίου μέσω δικτύου υπολογιστών σε γραφείο ταξιδίων παρουσία του πελάτη.

(δ) διάθεση ηλεκτρονικών παιχνιδιών σε χώρο αναψυχής παρουσία του χρήστη.

2. Υπηρεσίες που δεν παρέχονται "με ηλεκτρονικά μέσα"

- Υπηρεσίες που έχουν υλικό περιεχόμενο, έστω και εάν παρέχονται μέσω ηλεκτρονικών συσκευών:

(α) αυτόματη έκδοση τίτλων (χαρτονομισμάτων, σιδηροδρομικών εισιτηρίων).

(β) πρόσβαση στα οδικά δίκτυα, στους χώρους στάθμευσης κ.λπ., με αντίτιμο ακόμη και αν στην είσοδο ή/και στην έξοδο παρεμβαίνουν ηλεκτρονικές συσκευές για να ελέγξουν την πρόσβαση ή/και να εξασφαλίσουν την ορθή πληρωμή.

- Υπηρεσίες "οff-line": διανομή CD-ROM ή λογισμικού σε δισκέτες.

- Υπηρεσίες που δεν παρέχονται μέσω ηλεκτρονικών συστημάτων απογραφής και επεξεργασίας δεδομένων:

(α) υπηρεσίες φωνητικής τηλεφωνίας.

(β) υπηρεσίες φαξ/τέλεξ.

(γ) υπηρεσίες που παρέχονται μέσω φωνητικής τηλεφωνίας ή φαξ.

(δ) ιατρικές υπηρεσίες μέσω τηλεφώνου/φαξ.

(ε) νομικές υπηρεσίες μέσω τηλεφώνου/φαξ.

(στ) άμεση εμπορία μέσω τηλεφώνου/φαξ.

3. Υπηρεσίες που δεν παρέχονται "κατόπιν προσωπικής επιλογής αποδέκτου υπηρεσιών"

Υπηρεσίες που παρέχονται με τη διαβίβαση δεδομένων χωρίς συγκεκριμένη παραγγελία και προορίζονται για τα ταυτόχρονη παραλαβή από απεριόριστο αριθμό αποδεκτών (μετάδοση "από ένα σημείο σε πολλά σημεία"):

(α) υπηρεσίες ραδιοτηλεοπτικής μετάδοσης (συμπεριλαμβανομένων των "βίντεο σχεδόν ΰ la carte"), κατ' άρθρο 1, στοιχείο α) της οδηγίας 89/552/ΕΟΚ.

(β) υπηρεσίες ραδιοφωνικών μεταδόσεων.

(γ) (οπτικοακουστική) τηλεκειμενογραφία (teletext).

ΠΑΡΑΡΤΗΜΑ II

Ενδεικτικός κατάλογος χρηματοπιστωτικών υπηρεσιών που καλύπτονται από το άρθρο 1, σημείο 5, τρίτο εδάφιο

- Επενδυτικές υπηρεσίες

- Συναλλαγές ασφάλισης και αντασφάλισης

- Τραπεζικές υπηρεσίες

- Συναλλαγές που έχουν σχέση με συνταξιοδοτικά ταμεία

- Υπηρεσίες που αφορούν συναλλαγές επί προθεσμία ή προαιρέσει.

Αυτές οι υπηρεσίες περιλαμβάνουν ιδίως

(α) τις επενδυτικές υπηρεσίες που αναφέρονται στο παράρτημα της οδηγίας 93/22/ΕΟΚ [47]. τις υπηρεσίες οργανισμών συλλογικών επενδύσεων.

[47] ΕΕ L 141, 11. 6. 1993, σ. 27.

(β) τις υπηρεσίες που εξαρτώνται από δραστηριότητες υπέρ των οποίων ισχύει αμοιβαία αναγνώριση και οι οποίες αναφέρονται στο παράρτημα της οδηγίας 89/646/ΕΟΚ [48],

[48] ΕΕ L 386, 30. 12. 1989, σ. 1. οδηγία όπως τροποποιήθηκε από την οδηγία 92/30/ΕΟΚ (ΕΕ L 110, 28. 4. 1992, σ. 52).

(γ) τις συναλλαγές που εξαρτώνται από δραστηριότητες ασφάλισης και αντασφάλισης, και οι οποίες αναφέρονται:

- στο άρθρο 1 της οδηγίας 73/239/ΕΟΚ [49],

[49] ΕΕ L 228, 16. 8. 1973, σ. 3. οδηγία όπως τροποποιήθηκε τελευταία από την οδηγία 92/49/ΕΟΚ (ΕΕ L 228, 11. 8. 1992, σ. 1).

- στο παράρτημα της οδηγίας 79/267/ΕΟΚ [50],

[50] ΕΕ L 63, 13. 3. 1979, σ. 1. οδηγία όπως τροποποιήθηκε τελευταία από την οδηγία 90/619/ΕΟΚ (ΕΕ L 330, 29. 11. 1990, σ. 50).

- στην οδηγία 64/225/ΕΟΚ [51],

[51] ΕΕ 56, 4. 4. 1964, σ. 878/64. οδηγία όπως τροποποιήθηκε από την πράξη προσχώρησης του 1973.

- στις οδηγίες 92/49/ΕΟΚ [52] και 92/96/ΕΟΚ [53].

[52] ΕΕ L 228, 11. 8. 1992, σ. 1.

[53] ΕΕ L 360, 9. 12. 1992, σ. 1.

ΠΑΡΑΡΤΗΜΑ III

Σύμφωνα με το άρθρο 11, σημείο 2) της συμφωνίας, θεωρούνται απαραίτητες οι ακόλουθες γνωστοποιήσεις με ηλεκτρονικά μέσα:

1) δελτία κοινοποίησης. Μπορούν να γνωστοποιούνται πριν ή μαζί με τη διαβίβαση του πλήρους κειμένου.

2) το πλήρες κείμενο του κοινοποιούμενου σχεδίου.

3) βεβαίωση παραλαβής του σχεδίου κειμένου, που περιέχει, μεταξύ άλλων, τη σχετική ημερομηνία λήξης της περιόδου status quo.

4) μηνύματα αίτησης συμπληρωματικών πληροφοριών.

5) απαντήσεις σε αιτήσεις για συμπληρωματικές πληροφορίες.

6) παρατηρήσεις.

7) αιτήσεις για ad hoc συνεδριάσεις.

8) απαντήσεις στις αιτήσεις για ad hoc συνεδριάσεις.

9) αιτήσεις για τελικά κείμενα.

10) πληροφόρηση περί του ότι έχει ζητηθεί εξάμηνη περίοδος status quo.

Οι ακόλουθες γνωστοποιήσεις μπορούν, προς το παρόν, να διαβιβάζονται με φαξ. ωστόσο, προτιμούνται τα ηλεκτρονικά μέσα:

11) τα βασικά νομοθετικά κείμενα ή κανονιστικές διατάξεις.

12) το τελικό κείμενο.

Οι διοικητικές ρυθμίσεις σχετικά με τις γνωστοποιήσεις συμφωνούνται από κοινού από τα συμβαλλόμενα μέρη.

ΣΥΜΦΩΝΙΑ

για την καθιέρωση μιας διαδικασίας πληροφόρησης στον τομέα των τεχνικών κανόνων και των κανόνων σχετικά με τις υπηρεσίες της κοινωνίας της πληροφορίας μεταξύ της Ευρωπαϊκής Κοινότητας και της Δημοκρατίας της Μάλτας

Η ΕΥΡΩΠΑΪΚΗ ΚΟΙΝΟΤΗΤΑ,

αφενός, και

Η ΔΗΜΟΚΡΑΤΙΑ ΤΗΣ ΜΑΛΤΑΣ,

αφετέρου,

οι οποίες στο εξής θα αναφέρονται ως "συμβαλλόμενα μέρη",

Έχοντας υπόψη:

την ευρωπαϊκή συμφωνία σύνδεσης μεταξύ της Ευρωπαϊκής Οικονομικής Κοινότητας, αφενός, και της Δημοκρατίας της Μάλτας αφετέρου [54], και ιδίως τους στόχους του άρθρου 2(1),

[54] ΕΕ L 61, 14.3.1971, σ. 2.

τη διαδικασία πληροφόρησης στον τομέα των τεχνικών κανόνων και των κανόνων σχετικά με τις υπηρεσίες της κοινωνίας της πληροφορίας [55],

[55] Οδηγία 98/34/EΚ (ΕΕ L 204, 21.7.1998, σ. 37), όπως τροποποιήθηκε από την οδηγία 98/48/EΚ (ΕΕ L 217, 5.8.1998, σ. 18)

Εκτιμώντας τα ακόλουθα:

1. Τη δέσμευση της Δημοκρατίας της Μάλτας και της Ευρωπαϊκής Κοινότητας να προαγάγουν αρμονικές οικονομικές σχέσεις μεταξύ των συμβαλλόμενων μερών.

2. Την τρέχουσα συνεργασία μεταξύ της Ευρωπαϊκής Κοινότητας και της Δημοκρατίας της Μάλτας στον τομέα των τεχνικών εμποδίων στο εμπόριο και την κοινή άποψη η οποία υιοθετήθηκε στο πλαίσιο της εν λόγω συνεργασίας να επεκταθεί αυτή η διαδικασία πληροφόρησης στον τομέα των τεχνικών κανόνων και των κανόνων σχετικά με τις υπηρεσίες της κοινωνίας της πληροφορίας, η οποία εφαρμόζεται στην Ευρωπαϊκή Κοινότητα, και στη Δημοκρατία της Μάλτας,

ΣΥΜΦΩΝΗΣΑΝ ΤΑ ΑΚΟΛΟΥΘΑ:

Άρθρο 1

Για τους σκοπούς της παρούσας συμφωνίας, νοούνται ως:

1. "προϊόν": κάθε προϊόν βιομηχανικής κατασκευής και κάθε γεωργικό προϊόν, συμπεριλαμβανομένων και των αλιευτικών προϊόντων.

2. "υπηρεσία": οποιαδήποτε υπηρεσία της κοινωνίας της πληροφορίας, ήτοι κάθε υπηρεσία που συνήθως παρέχεται έναντι αμοιβής, με ηλεκτρονικά μέσα εξ αποστάσεως και κατόπιν προσωπικής επιλογής ενός αποδέκτη υπηρεσιών.

Για τους σκοπούς του παρόντος ορισμού, νοείται με τον όρο:

- "εξ αποστάσεως": υπηρεσία που παρέχεται χωρίς τα συμβαλλόμενα μέρη να είναι ταυτόχρονα παρόντα,

- "με ηλεκτρονικά μέσα": υπηρεσία που παρέχεται στην αφετηρία της και γίνεται αποδεκτή στο προορισμό της μέσω εξοπλισμών ηλεκτρονικής επεξεργασίας (συμπεριλαμβανομένης της ψηφιακής συμπίεσης) ή αποθήκευσης δεδομένων και η οποία παρέχεται, διαβιβάζεται και λαμβάνεται εξ ολοκλήρου μέσω τηλεφωνικής γραμμής, ραδιοφωνικής μετάδοσης, οπτικής ίνας ή με άλλα ηλεκτρομαγνητικά μέσα,

- "κατόπιν συγκεκριμένης παραγγελίας ενός αποδέκτη υπηρεσιών": υπηρεσία που παρέχεται με μετάδοση δεδομένων κατόπιν συγκεκριμένης παραγγελίας.

Στο παράρτημα Ι περιέχεται ενδεικτικός κατάλογος των υπηρεσιών που δεν καλύπτονται από αυτόν τον ορισμό.

Η παρούσα συμφωνία δεν εφαρμόζεται:

- στις υπηρεσίες ραδιοφωνικών μεταδόσεων,

- στις υπηρεσίες ραδιοτηλεοπτικών μεταδόσεων που καλύπτονται από το στοιχείο α) του άρθρου 1 της οδηγίας 89/552/EΟΚ [56].

[56] ΕΕ L 298, 17.10.1989, σ. 23. οδηγία όπως τροποποιήθηκε τελευταία από την οδηγία 97/36/EΚ (ΕΕ L 202, 30.7.1997, σ. 1).

3. "τεχνική προδιαγραφή": η προδιαγραφή που περιέχεται σε έγγραφο στο οποίο ορίζονται τα απαιτούμενα χαρακτηριστικά ενός προϊόντος, όπως τα επίπεδα ποιότητας ή ιδιότητες χρήσης, η ασφάλεια, οι διαστάσεις, συμπεριλαμβανομένων των διατάξεων που ισχύουν για το προϊόν όσον αφορά την ονομασία πώλησης, την ορολογία, τα σύμβολα, τις δοκιμές και τις μεθόδους δοκιμής, τη συσκευασία, τη σήμανση και το ετικετάρισμα, καθώς και τις διαδικασίες αξιολόγησης της πιστότητας.

Ο όρος "τεχνική προδιαγραφή" καλύπτει επίσης τις μεθόδους και διαδικασίες παραγωγής γεωργικών προϊόντων δυνάμει του άρθρου 38 παράγραφος 1 της συνθήκης ίδρυσης της Ευρωπαϊκής Κοινότητας, προϊόντων που προορίζονται για ανθρώπινη διατροφή και διατροφή των ζώων, καθώς και φαρμάκων όπως ορίζονται στο άρθρο 1 της οδηγίας 2001/83/EΚ [57], καθώς και τις μεθόδους και διαδικασίες παραγωγής άλλων προϊόντων, εφόσον αυτές έχουν επιπτώσεις στα χαρακτηριστικά τους γνωρίσματα.

[57] ΕΕ L 311, 28.11.2001, σ. 67.

4. "άλλη απαίτηση": απαίτηση, εκτός των τεχνικών προδιαγραφών, επιβαλλόμενη σε ένα προϊόν, ιδίως για λόγους προστασίας των καταναλωτών ή του περιβάλλοντος, η οποία αφορά τον κύκλο ζωής του προϊόντος μετά τη διάθεσή του στην αγορά, όπως οι συνθήκες χρησιμοποίησης, ανακύκλωσης, επαναχρησιμοποίησης ή εξάλειψής του, εφόσον οι συνθήκες αυτές μπορούν να επηρεάσουν σημαντικά τη σύνθεση ή τη φύση του προϊόντος, ή την εμπορία του.

5. "κανόνας σχετικά με τις υπηρεσίες": απαίτηση γενικής φύσεως σχετικά με την πρόσβαση στις δραστηριότητες των υπηρεσιών που περιγράφονται στο σημείο 2 και στην άσκησή τους, ειδικότερα διατάξεις για τους παρέχοντες υπηρεσίες, τις υπηρεσίες και τον αποδέκτη των υπηρεσιών, εξαιρουμένων των κανόνων που δεν αναφέρονται ειδικά στις υπηρεσίες που ορίζονται στο ίδιο σημείο.

Η παρούσα συμφωνία δεν εφαρμόζεται στους κανόνες που άπτονται ζητημάτων εμπιπτόντων στις κανονιστικές ρυθμίσεις της Ευρωπαϊκής Κοινότητας στον τομέα των τηλεπικοινωνιακών υπηρεσιών, όπως αυτές ορίζονται στην οδηγία 90/387/ΕΟΚ [58].

[58] ΕΕ L 192, 24.7.1990, σ. 1. οδηγία όπως τρο